**R Á M C O V Á Z M L U V A O D I E L O**

uzatvorená podľa ustanovenia § 536 a nasl. Obchodného zákonníka č. 513/1991 Zb.

v znení neskorších predpisov(ďalej len **„zmluva“**)

medzi zmluvnými stranami

**Objednávateľom:**

obchodné meno: **MH Teplárenský holding, a.s.**

so sídlom: Turbínová 3, 831 04 Bratislava – mestská časť Nové Mesto

IČO:  36 211 541 | DIČ: 2020048580 | IČ DPH: SK2020048580 | IBAN: SK17 1100 0000 0026 2706 4293

zapísaná v: Obchodnom registri Mestského súdu Bratislava III, v oddiele: Sa, vo vložke č.: 7386/B

v mene spoločnosti koná: Ing. Miroslav Kavuľa, generálny riaditeľ

Ing. Juraj Mydliar, výrobný riaditeľ

(ďalej len „**objednávateľ**“)

**a**

**Zhotoviteľom:**

obchodné meno: **........................**

so sídlom: ....................., ......................

IČO:  .................. | DIČ: .............................. | IČ DPH: ................................ | IBAN: ....................................................

zapísaná v: Obchodnom registri ............................ súdu ............................, v oddiele: ...., vo vložke č.: ........................

v mene spoločnosti koná: .............................

(ďalej len „**zhotoviteľ**“)

**takto:**

1. **PREDMET ZMLUVY**
2. Zmluvné strany uzatvárajú túto zmluvu za účelom rámcovej úpravy zmluvných vzťahov, ktoré medzi zmluvnými stranami vzniknú odo dňa uzatvorenia tejto zmluvy počas celej doby jej trvania v súvislosti s vykonávaním diela **„Výkopové práce pre závod Košice“** (ďalej len „**práce**“ alebo „**dielo**“), na základe jednotlivých prijatých objednávok objednávateľa.
3. Predmetom tejto zmluvy je záväzok:
4. zhotoviteľa vykonať riadne a včas pre objednávateľa práce bližšie špecifikované v prílohe č. 1 k tejto zmluve a to na základe jednotlivých prijatých písomných objednávok objednávateľa pre požadované práce a v zmysle vydaných povolení, ak sa ich obstaranie v danom prípade vyžaduje a v súlade a za podmienok stanovených touto zmluvou,
5. objednávateľa za riadne vykonané práce podľa tejto zmluvy a jednotlivej písomnej objednávky platiť zhotoviteľovi cenu vo výške a spôsobom dohodnutým v tejto zmluve.
   1. Za riadne vykonané práce sa považujú práce, ktoré sú vykonané v súlade s touto zmluvou a jednotlivou objednávkou, osobitnými právnymi predpismi a technickými normami.
   2. Pokiaľ nebude pri jednotlivej písomnej objednávke a jej prijatí dohodnuté inak v písomnej forme, platí, že zmluvné strany uzatvorili na základe prijatej jednotlivej písomnej objednávky objednávateľa medzi sebou vždy jednotlivú zmluvu o dielo za podmienok uvedených v prijatej jednotlivej písomnej objednávke v tejto zmluve.
   3. Zhotoviteľ vyhlasuje, že sa v plnom rozsahu oboznámil s charakterom a rozsahom prác v zmysle podmienok stanovených objednávateľom a že sú mu známe technické, kvalitatívne a iné podmienky vykonávania prác a je schopný ich dodržať v súlade s touto zmluvou.
   4. Zhotoviteľ vyhlasuje, že disponuje takými odbornými znalosťami a kapacitami, ktoré sú k zhotoveniu predmetného diela potrebné a že dielo vykoná s odbornou starostlivosťou na svoje náklady a na svoje nebezpečenstvo.
   5. Na základe dohody zmluvných strán z tejto zmluvy nevzniká objednávateľovi povinnosť objednávať vykonávanie prác od zhotoviteľa, t.j. uzatvoriť so zhotoviteľom jednotlivé zmluvy o dielo.

1. **MIESTO, ČAS A PODMIENKY VYKONANIA DIELA**
   1. Zhotoviteľ sa zaväzuje vykonávať práce podľa tejto zmluvy, s odbornou starostlivosťou, na základe požiadaviek objednávateľa, riadne a včas a tak, aby boli vykonané v súlade s touto zmluvou, jednotlivou objednávkou, pokynmi objednávateľa, všeobecne záväznými právnymi predpismi a technickými normami, aj keď nie sú právne záväzné. Zhotoviteľ sa zaväzuje tiež vykonať práce v súlade s vyhláškou Ministerstva práce, sociálnych vecí a rodiny Slovenskej republiky č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov, so zreteľom na špecifické podmienky objednávateľa. Zhotoviteľ je povinný po celú dobu platnosti tejto zmluvy a vykonávania prác (diela) disponovať platnými oprávneniami a povoleniami potrebnými na vykonávanie diela v súlade s príslušnými všeobecne záväznými právnymi predpismi, internými predpismi objednávateľa a touto zmluvou. Uvedené sa vzťahuje aj na prípadných subdodávateľov zhotoviteľa.
   2. Akákoľvek dokumentácia vyhotovená, resp. vydaná v súvislosti s vykonávaním diela podľa tejto zmluvy je vlastníctvom objednávateľa a zhotoviteľ ju nesmie použiť pre akúkoľvek tretiu osobu bez výslovného písomného súhlasu objednávateľa. Rovnako zhotoviteľ nie je oprávnený bez predchádzajúceho písomného súhlasu objednávateľa zverejňovať akékoľvek informácie o diele alebo o prácach súvisiacich s vykonávaním diela, o ich postupe, o popisoch ich vykonávania, o výkazoch výmer, o nákladoch na vykonanie diela, o výkresoch a výpočtoch. Všetky zmluvné podklady, ktoré tvoria skutočnosti technickej povahy sú vo vlastníctve objednávateľa. Zhotoviteľ je oprávnený podklady pre vykonanie diela použiť výhradne pre účely plnenia podľa tejto zmluvy.
   3. V prípade akejkoľvek dokumentácie, ktorú predkladá zhotoviteľ v súlade s touto zmluvou a jednotlivou objednávkou je objednávateľ povinný oznámiť zhotoviteľovi svoje prípadné námietky k dokumentácii alebo ju schváliť v lehote pätnástich (15) dní od jej predloženia zhotoviteľom, pričom márnym uplynutím tejto lehoty sa má za to, že objednávateľ predloženú dokumentáciu schválil. Prípadné námietky k dokumentácii (pokyny objednávateľa) je zhotoviteľ povinný do dokumentácie zapracovať a takto upravenú dokumentáciu predložiť objednávateľovi na schválenie do desiatich (10) dní od predloženia námietok objednávateľa zhotoviteľovi. Akékoľvek náklady spojené s vypracovaním a predkladaním dokumentácie vrátane jej prepracovania a opakovaného predkladania znáša zhotoviteľ, pričom platí, že o čas potrebný na schválenie dokumentácie sa lehoty na vykonanie diela nepredlžujú. Objednávateľom schválená dokumentácia je pre zmluvné strany záväzná a môže byť zmenená len písomnou dohodou zmluvných strán, pokiaľ táto zmluva nestanovuje inak. Pre vylúčenie pochybností sa zmluvné strany výslovne dohodli, že akékoľvek prevzatie alebo súhlas objednávateľa s predloženou projektovou alebo inou obdobnou dokumentáciou nezbavuje zhotoviteľa akejkoľvek zodpovednosti za správnosť predmetnej dokumentácie. V prípade, ak v dôsledku chyby, nedostatku alebo inej vady dokumentácie bude nutné vynaložiť akékoľvek dodatočné náklady na plnenie predmetu diela, bude znášať tieto náklady výlučne zhotoviteľ. Zhotoviteľ je zároveň povinný zapracovať k projektovej dokumentácii alebo inej dokumentácii pripomienky štátnych orgánov a iných subjektov (napr. Technická inšpekcia, a.s.).
   4. Zmluvné strany sa dohodli, že v prípade, ak akékoľvek plnenie poskytované v zmysle tejto zmluvy a jednotlivej objednávky spĺňa náležitosti autorského diela podľa zákona č. 185/2015 Z. z. autorský zákon v znení neskorších predpisov (ďalej len „**autorský zákon**“), zhotoviteľ udeľuje bezodplatne objednávateľovi dňom prevzatia autorského diela licenciu podľa § 65 autorského zákona, a to výhradnú, neobmedzenú (bez časového a teritoriálneho obmedzenia), v rozsahu uvedenom v § 19 ods. 4 autorského zákona (vrátane použitia diela alebo jeho časti na vytvorenie nového diela, spojenia diela alebo jeho časti s iným dielom) tak, aby objednávateľ mohol autorské dielo používať na vlastnú potrebu a za týmto účelom ho poskytovať aj tretím osobám. Objednávateľ je tiež oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy prípadne iným subjektom pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia autorského diela objednávateľovi súhlas na postúpenie licencie a súhlasu, aby objednávateľ udelil tretej osobe súhlas na použitie diela (sublicencia) v rozsahu udelenej licencie.
   5. V prípade touto zmluvou a/alebo právnymi predpismi stanovenej povinnosti vydať o vykonaní diela alebo jeho časti osobitný protokol a/alebo správu a/alebo potvrdenie; zhotoviteľ sa zaväzuje nestranne a s odbornou starostlivosťou vypracovať a odovzdať takýto osobitný protokol a/alebo správu a/alebo potvrdenie objednávateľovi najmenej v dvoch (2) písomných vyhotoveniach tak, aby takýto protokol/správa/potvrdenie spĺňali všetky požiadavky stanovené touto zmluvou, všeobecne záväznými právnymi predpismi a technickými normami, aj keď nie sú právne záväzne.
   6. Záväzok vykonať práce podľa jednotlivej objednávky a tejto zmluvy bude splnený vykonaním prác zhotoviteľom a podpísaním zápisu zmluvnými stranami v stavebnom denníku, ak sú práce vykonané riadne a včas v súlade s ustanoveniami tejto zmluvy a jednotlivou objednávkou, a zhotoviteľ odovzdal objednávateľovi všetku dokumentáciu súvisiacu s prácami, ak taká je.
   7. Zhotoviteľ bude práce podľa tejto zmluvy vykonávať na základe jednotlivých písomných objednávok objednávateľa doručených zhotoviteľovi

a) v čase riadnej pracovnej doby vo forme **zápisu v stavebnom/montážnom denníku** potvrdenom povereným zástupcom zhotoviteľa; zápis v stavebnom/montážnom denníku podľa predchádzajúcej vety sa zároveň považuje za moment prijatia objednávky zhotoviteľom; respektíve v prípade neprítomnosti zhotoviteľa bude objednávka zo strany objednávateľa uplatnená **elektronicky**, a to e-mailom zaslaným na kontaktné osoby zhotoviteľa uvedené v článku 11 odsek 11.2 tejto zmluvy; takto zaslaná objednávka sa následne zapíše do stavebného/montážneho denníka pri odovzdaní pracoviska/staveniska zhotoviteľovi a poverený zástupca zhotoviteľa ju potvrdí svojim podpisom. Pre takéto prípady sa zmluvné strany dohodli, že objednávka doručená zhotoviteľovi elektronickou poštou sa bude považovať za prijatú zhotoviteľom momentom odoslania objednávky objednávateľom.

b) v čase mimo riadnej pracovnej doby vrátane nočných hodín, sviatkov a dní pracovného voľna a pracovného pokoja - bude objednávka na práce zo strany objednávateľa uplatnená **elektronicky**, a to e-mailom zaslaným na kontaktné osoby zhotoviteľa uvedené v článku 11 odsek 11.2 tejto zmluvy; takto zaslaná objednávka sa následne zapíše do stavebného/montážneho denníka pri odovzdaní pracoviska/staveniska zhotoviteľovi a poverený zástupca zhotoviteľa ju potvrdí svojim podpisom. Pre takéto prípady sa zmluvné strany dohodli, že objednávka doručená zhotoviteľovi elektronickou poštou sa bude považovať za prijatú zhotoviteľom momentom odoslania objednávky objednávateľom.

* 1. Písomná objednávka objednávateľa (zápis v stavebnom/montážnom denníku) (ďalej len „**objednávka**“) musí obsahovať:

1. označenie objednávky jej poradovým číslom, časom a dátumom prijatia objednávky zo strany zhotoviteľa niektorým zo spôsobov uvedených v písm. a) alebo b) odseku 2.7 tohto článku,
2. určenie rozsahu diela/prác – činností, ktorých vykonanie objednávateľ požaduje a miesta vykonania prác,
3. požadovanú lehotu na vykonanie prác, ktorých vykonanie objednávateľ požaduje,
4. podpis objednávateľa.
   1. Zhotoviteľ sa zaväzuje nastúpiť na vykonávanie prác podľa jednotlivej objednávky a tejto zmluvy v lehote do **troch (3) hodín** od prijatia objednávky zhotoviteľom, pokiaľ v tejto zmluve alebo v jednotlivej objednávke nie je uvedené inak, a tieto práce vykonať v lehote stanovenej v jednotlivej objednávke, a to aj počas dní pracovného pokoja, sviatkov a v nočných hodinách.
   2. Táto zmluva sa uzatvára na **dobu určitú, od 01.01.2025 do 31.12.2025**. Práce, ktoré sú predmetom tejto zmluvy bude zhotoviteľ počas doby uvedenej v predchádzajúcej vete tohto odseku vykonávať priebežne podľa potrieb objednávateľa a na základe jednotlivých písomných objednávok objednávateľa v rozsahu a v kvalite vymedzenej v jednotlivých objednávkach a v tejto zmluve. Zmluvné strany sa dohodli, že platnosť a účinnosť tejto zmluvy sa skončí aj pred uplynutím dohodnutej doby podľa prvej vety tohto odseku, ak celková kumulatívna cena za poskytnuté plnenie podľa tejto zmluvy dosiahne sumu  vo výške **200 000,- EUR (slovom: dvestotisíc eur)** **bez DPH**, podľa toho, ktorá z uvedených skutočností nastane skôr.
   3. Miestom vykonávania diela podľa tejto zmluvy je **MH Teplárenský holding, a.s. areál závodu Košice, na ulici Teplárenská 3, 042 92 Košice** alebo akékoľvek **miesto na rozvodoch SCZT Košice a objekty rozvodov a odovzdávacích staníc na rozvode tepla v Košiciach, určené objednávateľom v jednotlivej objednávke.**
   4. Podklady potrebné k vykonaniu prác objednávateľ odovzdá zhotoviteľovi najneskôr do troch (3) dní od účinnosti tejto zmluvy. O odovzdaní a prevzatí podkladov spíšu zmluvné strany záznam. Povinnosť podľa predchádzajúcej vety sa nevzťahuje na tie podklady, ktoré boli súčasťou súťažných podkladov, prípadne boli obsiahnuté vo vysvetleniach poskytnutých v rámci obstarávania zákazky (diela).
   5. Ak zhotoviteľ splní svoj záväzok vykonať práce podľa tejto zmluvy a jednotlivej objednávky pred dohodnutou lehotou, objednávateľ sa zaväzuje práce prevziať aj v skoršom termíne ponúkanom zhotoviteľom. Pokiaľ z tejto zmluvy a jednotlivej objednávky vyplýva, že dielo bude odovzdávané po častiach, platí, že preberanie jednotlivých častí diela za účelom platenia ceny za dielo nemá vplyv na prípadnú zodpovednosť zhotoviteľa za vady diela a na plynutie reklamačných lehôt a záručných dôb; reklamačné lehoty a záručné doby začínajú plynúť až odovzdaním a prevzatím celého diela.
   6. Zhotoviteľ je povinný ihneď písomne oboznámiť objednávateľa o vzniku akejkoľvek udalosti, ktorá bráni alebo sťažuje vykonanie prác s dôsledkom možného omeškania zhotoviteľa so splnením záväzku vykonať práce v lehote podľa odseku 2.9 tohto článku. Súčasťou oznámenia podľa prvej vety tohto odseku bude správa o predpokladanej dĺžke trvania prekážky vykonávania prác, príčinách omeškania a navrhovaných opatreniach na odstránenie prekážky.

2.15 Objednávateľ je povinný zhotoviteľovi poskytnúť pri plnení tejto zmluvy a jednotlivej objednávky všetku rozumne požadovanú a nevyhnutne potrebnú súčinnosť. Objednávateľ je zároveň oprávnený v ktoromkoľvek štádiu vykonávania diela kontrolovať jeho vykonávanie. Objednávateľ na tento účel môže menovať aj technický dozor. Objednávateľ alebo technický dozor objednávateľa budú oprávnení vstupovať na pracovisko/stavenisko kedykoľvek podľa vlastného uváženia. Ak objednávateľ zistí, že zhotoviteľ vykonáva dielo v rozpore so svojimi povinnosťami v zmysle tejto zmluvy a jednotlivej objednávky, je objednávateľ oprávnený dožadovať sa toho, aby zhotoviteľ odstránil vady vzniknuté vadným vykonávaním diela a dielo vykonával riadnym spôsobom. Ak tak zhotoviteľ neurobí je objednávateľ oprávnený od tejto zmluvy a/alebo jednotlivej objednávky odstúpiť.

2.16 Zhotoviteľ znáša nebezpečenstvo vzniku škody na diele a na veciach, na ktorých sa dielo vykonáva, ako aj na ostatných veciach vo vlastníctve objednávateľa, ktorých sa vykonávanie diela podľa tejto zmluvy týka, a to od začatia vykonávania prác až do odovzdania a prevzatia diela, ktoré bolo predmetom tejto zmluvy a jednotlivej objednávky. Podpisom protokolu o odovzdaní a prevzatí diela podľa článku 4. tejto zmluvy prechádza nebezpečenstvo vzniku škody na veciach vo vlastníctve objednávateľa, ktorých sa vykonávanie diela podľa tejto zmluvy týkalo, na objednávateľa.

* 1. Zhotoviteľ zodpovedá objednávateľovi za všetku škodu, ktorá vznikne objednávateľovi, resp. tretím osobám v súvislosti s vykonávaním prác zhotoviteľom podľa tejto zmluvy a jednotlivej objednávky. Za škodu sa považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku bezpečnosti a ochrany zdravia pri práci a na úseku ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov.
  2. Zhotoviteľ je povinný viesť stavebný/montážny denník od prevzatia pracoviska/staveniska v súlade so všeobecne záväznými právnymi predpismi, do ktorého je povinný zapisovať všetky podstatné a rozhodujúce skutočnosti pre naplnenie predmetu tejto zmluvy, najmä údaje o časovom a technologickom postupe vykonávania prác a zdôvodnenie odchýlok vykonávaných prác od tejto zmluvy a jednotlivej objednávky, inak zodpovedá za škodu tým objednávateľovi spôsobenú.
  3. Objednávateľ a/alebo jeho technický dozor je oprávnený kontrolovať obsah stavebného/montážneho denníka a k zápisom v ňom vykonaných pripájať svoje stanoviská, pripomienky a námietky (ďalej spoločne len „**zápisy**“).
  4. Zhotoviteľ je povinný umožniť objednávateľovi kontrolovať obsah stavebného/montážneho denníka a vykonávať v ňom zápisy; za tým účelom je zhotoviteľ povinný zabezpečiť trvalý prístup objednávateľa k stavebnému/montážnemu denníku na pracovisku/stavenisku počas vykonávania prác.
  5. Zhotoviteľ sa zaväzuje zabezpečiť si všetky prístroje, náradie a mechanizmy potrebné k vykonávaniu prác na svoje náklady.

2.22 Za objednávateľa je oprávnený zápisy v stavebnom/montážnom denníku vykonávať: Ing. Miroslav Prokopič, mobil: +421908761882, email: [miroslav.prokopic@mhth.sk](mailto:miroslav.prokopic@mhth.sk) a Ing. Stanislav Bajus, mobil: +421917789019, email: [stanislav.bajus@mhth.sk](mailto:stanislav.bajus@mhth.sk). Objednávateľ si vyhradzuje právo kedykoľvek bez udania dôvodu zmeniť osobu podľa predchádzajúcej vety, pričom na zmenu a nevyžaduje uzatvorenie písomného dodatku k tejto zmluve.

* 1. Zhotoviteľ sa zaväzuje vyzvať písomne objednávateľa, resp. jeho splnomocneného zástupcu, na kontrolu všetkých prác, ktoré majú byť v priebehu ďalšieho vykonávania diela zakryté alebo sa stanú neprístupnými, minimálne tri (3) pracovné dni vopred. Ak sa objednávateľ nedostaví a nevykoná kontrolu týchto prác, je zhotoviteľ oprávnený pokračovať vo vykonávaní diela aj bez vykonania tejto kontroly. Ak bude objednávateľ požadovať dodatočné odkrytie týchto prác, je zhotoviteľ povinný odkrytie týchto prác vykonať, za čo je oprávnený požadovať od objednávateľa náhradu nákladov s tým spojených. Ak sa však ukáže, že odkryté práce nie sú vykonané v súlade s touto zmluvou a jednotlivou objednávkou, náklady podľa predchádzajúcej vety tohto odseku zmluvy znáša výlučne zhotoviteľ. Zhotoviteľ je povinný zhotovovať počas vykonávania diela preukaznú fotodokumentáciu sám a na vlastné náklady, pričom táto fotodokumentácia tvorí súčasť protokolu o odovzdaní a prevzatí diela.
  2. Vlastnícke právo k dielu (zariadeniam a materiálom dodaným zhotoviteľom v rámci vykonávania diela) a k podkladovým materiálom k dielu (najmä projektová dokumentácia a ďalšia dokumentácia diela) a ostatné majetkové práva k dielu a/alebo k podkladovým materiálom k dielu, ak dovtedy nenáležali objednávateľovi, prechádzajú zo zhotoviteľa na objednávateľa ich zabudovaním alebo zamontovaním, resp. odovzdaním objednávateľovi, ak sa nemajú zabudovať alebo zamontovať, inak najneskôr prevzatím diela objednávateľom.
  3. Zhotoviteľ berie na vedomie, že práce budú vykonávané počas prevádzky ostatných zariadení objednávateľa a zaväzuje sa počas vykonávania prác zabezpečiť všetky nevyhnutné opatrenia na dosiahnutie minimalizovania vzniku prekážok obmedzujúcich, prípadne ohrozujúcich prevádzku objednávateľa a jeho zamestnancov.

1. **OSOBITNÉ USTANOVENIA**
   1. Pri plnení tejto zmluvy a jednotlivej objednávky sa zhotoviteľ zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci (ďalej len „**BOZP**“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „**PO**“) v sídle, priestoroch, objektoch a na pracoviskách objednávateľa, v ktorých sa bude plniť táto zmluva a jednotlivá objednávka, (ďalej len „**pracovisko/stavenisko**“). Povinnosti zmluvných strán týkajúce sa pracoviska/staveniska sa budú v primeranom rozsahu uplatňovať aj vo vzťahu k iným miestam, na ktorých sa bude plniť táto zmluva a jednotlivá objednávka. Pracoviskom/staveniskom sa rozumie aj iné miesto, na ktorom sa bude plniť táto zmluva a jednotlivá objednávka; v takom prípade sa povinnosti zmluvných strán podľa tohto článku týkajúce sa pracoviska/staveniska uplatňujú primerane. Zhotoviteľ je povinný ochraňovať a zlepšovať stav životného prostredia a všetkých jeho zložiek, najmä ovzdušia, vôd, hornín, pôdy a organizmov (ďalej len „**ŽP**“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení tejto zmluvy na ŽP. Zhotoviteľ preberá vo vzťahu ku objednávateľovi plnú zodpovednosť za ekologickú ujmu, ktorú pri plnení tejto zmluvy spôsobí.
   2. Bez odovzdania a prevzatia pracoviska/staveniska potvrdeného písomným protokolom/záznamom zhotoviteľ nesmie začať vykonávať stavebné práce týkajúce sa diela.

O odovzdaní a prevzatí pracoviska/staveniska a zmluvné strany spíšu písomný protokol v dvoch (2) vyhotoveniach, po jednom (1) vyhotovení pre každú zmluvnú stranu, v ktorom uvedú najmä:

1. stav, v akom sa pracovisko/stavenisko nachádza v deň odovzdania a prevzatia,
2. zoznam zariadenia a jeho stav, ak sa v/na pracovisku/stavenisku nachádza,
3. zoznam podmienok pre prevzatie pracoviska/staveniska (napr. bankové záruky, poistné zmluvy, dokumentácia vypracovaná zhotoviteľom pred prevzatím staveniska a pod.) s vyhodnotením ich splnenia,
4. miesto a dátum spísania protokolu,
5. podpis objednávateľa a zhotoviteľa.
   1. Za vytvorenie podmienok na zaistenie BOZP, PO a ochrany ŽP, zabezpečenie vecí/materiálov pred odcudzením/zničením/poškodením, udržiavanie čistoty a poriadku, vybavenie pracoviska/staveniska na bezpečný výkon práce za účelom plnenia tejto zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení tejto zmluvy na pracovisku/stavenisku zodpovedá v plnom rozsahu a výlučne zhotoviteľ.
   2. Zhotoviteľ vyhlasuje, že bude vykonávať činnosť/práce podľa tejto zmluvy a jednotlivej objednávky výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú činnosti podľa tejto zmluvy, a to podľa právnych predpisov všeobecne, ako aj osobitne podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám (ďalej len „**zamestnanci**“). Zamestnancom sa na účely tohto článku rozumejú všetky fyzické osoby, ktoré sa budú podieľať na plnení tejto zmluvy a jednotlivej objednávky, okrem zamestnancov objednávateľa, a to zhotoviteľ, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci.
   3. Zhotoviteľ je povinný preukázateľne informovať zamestnancov o nebezpečenstvách a ohrozeniach, ktoré sa pri plnení zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal zhotoviteľ alebo objednávateľ na zaistenie BOZP, PO a ochrany ŽP a ktoré sa vzťahujú všeobecne na zamestnancov a na nimi vykonávané práce na pracovisku pri plnení tejto zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP, PO a ochranu ŽP platných pre pracovisko (ďalej len „**preškolenie**“). Za účelom preškolenia objednávateľ poskytol zhotoviteľovi písomné informácie a pokyny na zaistenie BOZP, PO a ochranu ŽP platné pre pracovisko/stavenisko, čo zhotoviteľ potvrdzuje podpisom tejto zmluvy. V prípade, že na pracovisku/stavenisku budú zároveň so zhotoviteľom vykonávať akékoľvek práce aj tretie osoby (vrátane subdodávateľov zhotoviteľa), je zhotoviteľ povinný v súlade s ustanoveniami § 18 ods. 1 zákona č. 124/2006 Z. z. v znení neskorších predpisov uzavrieť s takýmito osobami dohodu, predmetom ktorej bude dohoda zhotoviteľa a týchto osôb na prevencii, príprave a vykonávaní opatrení na zaistenie bezpečnosti a ochrany zdravia pri práci, koordinácia činností a vzájomná informovanosť, inak práce na pracovisku/stavenisku nie je zhotoviteľ oprávnený vykonávať. Jedno vyhotovenie podpísanej dohody je zhotoviteľ povinný bez zbytočného odkladu doručiť objednávateľovi.
   4. Po prevzatí pracoviska/staveniska zhotoviteľom platí, že pracoviska/staveniska je náležite zabezpečené a vybavené na bezpečný výkon práce za účelom plnenia tejto zmluvy, zhotoviteľ dostal potrebné a dostatočné informácie a pokyny na zaistenie BOZP, PO a ochranu ŽP platné pre pracoviska/staveniska a že plnenie žiadnych ďalších povinností na úseku BOZP, PO a ochrany ŽP sa zo strany objednávateľa nevyžaduje. Zhotoviteľ je povinný písomne uplatňovať u objednávateľa nedostatky týkajúce sa BOZP, PO a ochrany ŽP, ktoré sa vyskytnú neskôr pri plnení tejto zmluvy a jednotlivej objednávky, za odstránenie ktorých zodpovedá objednávateľ.
   5. Objednávateľ nie je povinný zabezpečovať zamestnancom sprevádzanie na pracovisku/stavenisku. Objednávateľ je na základe svojho rozhodnutia oprávnený vystaviť zamestnancom bezdotykové identifikačné karty, ktoré ich budú oprávňovať na vstup a pohyb na pracovisku/stavenisku v súlade s požiadavkami objednávateľa na plnenie tejto zmluvy. Bezdotykové identifikačné karty budú zhotoviteľovi vydané po uzatvorení tejto zmluvy a preškolení. Za tým účelom je zhotoviteľ povinný bez zbytočného odkladu po uzatvorení tejto zmluvy odovzdať objednávateľovi zoznam zamestnancov a tento priebežne aktualizovať. V zozname je povinný uvádzať aj zamestnávateľov jednotlivých zamestnancov. Zhotoviteľ a jeho zamestnanci sú povinní dodržiavať podmienky používania bezdotykových identifikačných kariet na pracovisku/stavenisku. Po splnení tejto zmluvy je zhotoviteľ povinný bez zbytočného odkladu bezdotykové identifikačné karty vrátiť objednávateľovi. V prípade porušenia tejto povinnosti je objednávateľ oprávnený požadovať od zhotoviteľa zmluvnú pokutu vo výške 67,- EUR za každú nevrátenú vstupnú identifikačnú kartu.
   6. Zamestnanci nesmú na pracovisku/stavenisku požívať alkoholické nápoje, omamné látky, psychotropné látky alebo prípravky a plniť túto zmluvu pod ich vplyvom. Ďalej musia dodržiavať zákaz fajčenia a musia používať a nosiť osobné ochranné pracovné pomôcky a prostriedky.
   7. Zhotoviteľ je povinný ihneď oznámiť objednávateľovi vznik každého pracovného úrazu zamestnanca, ku ktorému dôjde na pracovisku/stavenisku. Ďalšie povinnosti zhotoviteľa na úseku BOZP sú uvedené v prílohe č. 3 tejto zmluvy Podmienky bezpečného výkonu prác.
   8. Ak pri plnení tejto zmluvy ide o činnosť so zvýšeným nebezpečenstvom vzniku požiaru, zhotoviteľ je povinný postupovať tak, aby bola zabezpečená PO, najmä vydáva písomný pokyn na zabezpečenie PO a písomné povolenie na činnosť, ak sa vyžaduje, zriaďuje protipožiarnu asistenčnú hliadku a zabezpečuje plnenie jej úloh a odbornú prípravu a zabezpečuje potrebné množstvo vhodných druhov hasiacich prostriedkov a iných vecných prostriedkov PO, ktoré je možné prenajať aj od objednávateľa za určené nájomné.
   9. Zhotoviteľ je povinný bez zbytočného odkladu ohlásiť objednávateľovi ekologickú ujmu, ktorú pri plnení tejto zmluvy spôsobí on alebo jeho subdodávatelia, najmä je povinný ohlásiť mimoriadne zhoršenie alebo ohrozenie kvality vôd alebo iných zložiek ŽP alebo únik znečisťujúcich látok pri manipulácii s nimi alebo pri ich preprave. Prípadmi mimoriadneho zhoršenia alebo ohrozenia kvality vôd sú najmä úniky znečisťujúcich látok súvisiace s ich manipuláciou a prepravou (ropné látky, chemikálie, náterové hmoty a pod.) do voľnej pôdy a do prostredia súvisiaceho s povrchovou alebo podzemnou vodou, technické poruchy a chyby na strojných zariadeniach, dopravných prostriedkoch a strojných mechanizmoch, ktoré sú príčinou úniku znečisťujúcich látok do okolitého prostredia.
   10. V rámci ochrany ŽP je zhotoviteľ povinný predchádzať vzniku odpadov a s prípadnými odpadmi vznikajúcimi pri plnení tejto zmluvy a jednotlivej objednávky je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „**OH**“) tak, aby bol naplnený jeho účel. Pred začatím vykonávania stavebných prác týkajúcich sa diela a za účelom plnenia povinností podľa tohto odseku a odseku 3.13 tohto článku je zhotoviteľ povinný navrhnúť systém na monitorovanie a evidenciu vzniku odpadov vznikajúceho pri vykonávaní diela vrátane odpadu z obalov (ďalej len „**odpad**“), zaškoliť zamestnancov o správnom postupe pri nakladaní s odpadmi a triedení odpadov za účelom minimalizácie vzniku odpadov a optimalizácie nakladania s odpadmi a zabezpečiť zhodnotenie a recykláciu stavebného odpadu a odpadu z demolácií (ďalej len „**stavebný odpad**“) prostredníctvom spoločnosti, ktorá je podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov alebo rovnocennej právnej úpravy členského štátu a na základe príslušného súhlasu oprávnená vykonávať zhodnocovanie a recykláciu stavebného odpadu, a to preukázateľným uzatvorením zmluvného vzťahu s touto spoločnosťou o fyzickom nakladaní so vzniknutými stavebnými odpadmi s minimálnym rozsahom zmluvných podmienok upravujúcich:
6. druhy stavebných odpadov, s ktorými bude nasledujúci držiteľ odpadu fyzicky nakladať,
7. spôsob nakladania so stavebnými odpadmi u nasledujúceho držiteľa odpadu,
8. plánovaný spôsob spracovania stavebných odpadov v prvom zariadení na spracovanie odpadov, ak nejde o spracovateľa odpadu, a
9. povinnosť byť držiteľom oprávnenia na nakladanie so stavebnými odpadmi platným počas trvania zmluvného vzťahu.

Uvedené zhotoviteľ preukáže objednávateľovi pred začatím vykonávania stavebných prác týkajúcich sa diela. Zhotoviteľ je ďalej povinný písomne oznámiť objednávateľovi najneskôr sedem pracovných dní pred začatím demolačných prác spôsob selektívnej demolácie obsahujúci aj druh, kategóriu, predpokladané množstvo odpadu a plánovaný spôsob, ktorým bude odpad zhodnocovaný, a najneskôr v lehote 60 dní po ukončení demolačných prác vyhodnotenie selektívnej demolácie obsahujúce druh, kategóriu, množstvo odpadu a spôsob, ktorým bol odpad zhodnocovaný.

3.13 Zhotoviteľ je povinný používať systém separovaného zberu odpadu na pracovisku/stavenisku podľa podkladovej dokumentácie (časť zhromažďovanie, odvoz a zhodnocovanie odpadu) a systém na monitorovanie a evidenciu vzniku odpadov podľa odseku 3.12 tohto článku. Ak pri plnení tejto zmluvy a jednotlivej objednávky vznikne stavebný odpad, odpad z vecí, ktoré nie sú vo vlastníctve objednávateľa (najmä z vecí vnesených na pracovisko zhotoviteľom vrátane obalov), alebo komunálny odpad, zhotoviteľ je povinný plniť povinnosti držiteľa odpadu pre tieto odpady a ďalšie povinnosti súvisiace s nakladaním s týmito odpadmi (napr. § 77 a nasl. zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov) pre tieto odpady, pričom za plnenie týchto povinností zodpovedá v plnom rozsahu a výlučne zhotoviteľ; So stavebnými odpadmi (okrem kovového šrotu) je zhotoviteľ povinný nakladať tak, že ich zabezpečí pred nežiaducim únikom a zabezpečí ich odvoz na miesto zhodnotenia a zabezpečí ich zhodnotenie prostredníctvom oprávnenej spoločnosti podľa odseku 3.12 tohto článku. Najmenej 80 % množstva stavebného odpadu (najmä betón, železobetón, tehly, dlaždice, asfalty, zeminy, drevo a sklo) určeného vo výkaze výmer (okrem kovového šrotu, nebezpečného odpadu, odpadu z izolačného materiálu a odpadu, ktorý vznikol pri výkopových prácach a zásypoch) musí byť zhodnotených recykláciou (najmä recykláciou alebo spätným získavaním ostatných anorganických materiálov oprávnenou spoločnosťou podľa odseku 3.12 tohto článku). Potvrdenie o príslušnom zhodnotení je zhotoviteľ povinný odovzdať objednávateľovi (najmä vážne lístky) na preukázanie splnenia uvedených povinností. Inak sa za pôvodcu odpadu považuje objednávateľ, pričom pred vznikom tohto odpadu je zhotoviteľ povinný oznámiť objednávateľovi (oddelenie ŽP) druh a predpokladané množstvo odpadu a s týmto odpadom nakladať podľa pokynov objednávateľa, najmä zabezpečiť ho pred znehodnotením, odcudzením alebo iným nežiaducim únikom, zhromaždiť odpad oddelene podľa druhov odpadov, kovový šrot odovzdať objednávateľovi očistený od škodlivín a iných zložiek odpadu, nebezpečný odpad odovzdať do centrálneho zhromaždiska nebezpečných odpadov objednávateľa, odpadové oleje odovzdať do centrálneho zhromaždiska odpadových olejov objednávateľa a ostatný odpad do centrálneho zhromaždiska ostatných odpadov objednávateľa.

3.14 Zhotoviteľ je povinný na požiadanie objednávateľa preukázať splnenie svojich povinností na úseku BOZP, PO a ochrany a tvorby ŽP vrátane OH v lehote troch (3) pracovných dní odo dňa doručenia žiadosti objednávateľa, a to najmä predložením dokladov preukazujúcich preškolenie zamestnancov, predložením oprávnení zamestnancov na výkon činnosti podľa tejto zmluvy a predložením dokladov o určení bezpečných pracovných postupov pre činnosti vykonávané podľa tejto zmluvy. Zhotoviteľ  sa zároveň zaväzuje dodržiavať Zásady dodržiavania ochrany životného prostredia v podmienkach MHTH, a.s. ktoré sú ako príloha č. 4 neoddeliteľnou súčasťou tejto zmluvy.

* 1. Zhotoviteľ zodpovedá objednávateľovi za všetky škody spôsobené porušením akejkoľvek povinnosti na úseku BOZP, PO a ochrany a tvorby ŽP vrátane OH. Za škodu sa na účely tejto zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, PO a ochrany a tvorby ŽP vrátane OH, ak tieto povinnosti podľa tohto článku zaťažovali zhotoviteľa a nie objednávateľa, ktoré boli objednávateľovi po vyčerpaní opravných prostriedkoch uložené, ak objednávateľ riadne a včas umožnil zhotoviteľovi uplatňovať v príslušných konaniach všetky dostupné návrhy, opravné prostriedky a námietky, o ktorých uplatnenie v týchto konaniach alebo za účelom začatia opravných konaní zhotoviteľ objednávateľa písomne požiadal, a ak náklady spojené s uplatňovaním týchto návrhov, opravných prostriedkov a námietok zhotoviteľ objednávateľovi na jeho žiadosť zaplatil.
  2. Porušovanie pravidiel BOZP, PO a ochrany a tvorby ŽP vrátane OH zo strany zhotoviteľa oprávňuje objednávateľa bez ďalšieho kedykoľvek od tejto zmluvy odstúpiť.
  3. Zhotoviteľ sa zaväzuje pri plnení tejto zmluvy a počas jej trvania dodržiavať zákaz nelegálneho zamestnávania v rozsahu stanovenom právnymi predpismi. Zhotoviteľ vyhlasuje, že sa objednávateľ môže spoľahnúť na to, že neporušuje a počas trvania tejto zmluvy neporuší zákaz nelegálneho zamestnávania, a objednávateľ sa na toto vyhlásenie zhotoviteľa spolieha. Zhotoviteľ sa zaväzuje nahradiť objednávateľovi všetku škodu, ktorá by mohla vzniknúť objednávateľovi tým, že objednávateľ príjme od zhotoviteľa prácu alebo službu podľa tejto zmluvy, ktorú mu zhotoviteľ poskytne prostredníctvom fyzickej osoby, ktorú nelegálne zamestnáva alebo zamestná. Za škodu sa na účely tohto ustanovenia považujú aj pokuty, ktoré bude musieť objednávateľ zaplatiť za porušenie zákazu prijať prácu alebo službu, ktorú mu na základe tejto zmluvy dodá alebo poskytne zhotoviteľ prostredníctvom fyzickej osoby, ktorú nelegálne zamestnáva alebo zamestná. Ustanovenie odseku 3.17 tohto článku sa použije primerane.
  4. Objednávateľ je subjektom verejného sektora, a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri**“). Zhotoviteľ je povinný počas trvania tejto zmluvy byť zapísaný v registri partnerov verejného sektora (ďalej len „**register**“), ak mu táto povinnosť vyplýva zo zákona o registri, a to spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Objednávateľ je oprávnený od tejto zmluvy odstúpiť, ak nadobudne právoplatnosť rozhodnutie o výmaze zhotoviteľa z registra podľa § 12 zákona o registri alebo o uložení pokuty zhotoviteľovi z dôvodov podľa § 13 ods. 2 zákona o registri alebo ak je zhotoviteľ viac ako 30 dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu. Objednávateľ zároveň nie je v omeškaní s plnením povinností podľa tejto zmluvy, ak zhotoviteľ nie je alebo nebude zapísaný v registri alebo ak zhotoviteľ nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote 30 dní od výmazu. Splnenie povinnosti podľa tohto odseku sa primerane aplikuje aj na subdodávateľov zhotoviteľa, pričom zhotoviteľ zodpovedá za to, aby každý subdodávateľ, ktorý spĺňa podmienky na zápis v registri partnerov verejného sektora bol v tomto registri zapísaný.
  5. V prípade vykonávania činnosti podľa tejto zmluvy prostredníctvom tretích osôb (ďalej len **„subdodávateľov**“) v akomkoľvek stupni zodpovedá zhotoviteľ objednávateľovi za splnenie záväzku riadne vykonať činnosť podľa tejto zmluvy, akoby činnosť vykonával sám.
  6. V prípade potreby vykonávania činnosti podľa tejto zmluvy prostredníctvom tretích osôb (subdodávateľov) je povinnosťou zhotoviteľa vopred písomne požiadať objednávateľa o súhlas na využívanie konkrétneho subdodávateľa. Zmeniť subdodávateľa môže zhotoviteľ len s predchádzajúcim písomným súhlasom objednávateľa. Zhotoviteľ zároveň v plnom rozsahu zodpovedá za to, aby jeho subdodávatelia boli zapísaní v registri partnerov verejného sektora, ak sa na nich táto povinnosť podľa zákona o registri vzťahuje. Akékoľvek sankcie uložené objednávateľovi a/alebo členom jeho štatutárneho orgánu v súvislosti s porušením povinností zhotoviteľa podľa predchádzajúcej vety je povinný zhotoviteľ v plnej výške nahradiť. Zoznam všetkých známych subdodávateľov v čase uzatvorenia tejto zmluvy tvorí prílohu č. 5 tejto zmluvy. V prípade, ak zhotoviteľ v procese obstarávania zákazky preukazoval splnenie podmienok účasti prostredníctvom subdodávateľa, je zhotoviteľ povinný používať výlučne na dotknuté činnosti kapacity tej osoby, ktorej spôsobilosť použil na preukázanie splnenia podmienok účasti. Porušenie povinnosti zhotoviteľa podľa tohto ods. zmluvy je vždy bez ďalšieho dôvodom oprávňujúcim objednávateľa na okamžité odstúpenie od zmluvy.
  7. Každá zmluvná strana má postavenie samostatného prevádzkovateľa a je povinná samostatne plniť povinnosti podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov), zákona č. 18/2018 Z. z. o ochrane osobných údajov a o zmene a doplnení niektorých zákonov a ich vykonávacích a ďalších súvisiacich predpisov.

1. **ODOVZDANIE A PREVZATIE PRÁC**
   1. Záväzok vykonať práce podľa tejto zmluvy a jednotlivej objednávky bude splnený protokolárnym odovzdaním prác a ich prevzatím objednávateľovi, ak:
2. sú práce vykonané riadne a v súlade s ustanoveniami tejto zmluvy,
3. objednávateľ bude môcť dielo ako celok podľa tejto zmluvy užívať na účel, na ktorý je určené,
4. zhotoviteľ odovzdal objednávateľovi všetku dokumentáciu diela, ak je súčasťou diela a podľa zmluvy sa vyžaduje.
   1. O odovzdaní a prevzatí prác spíšu zmluvné strany písomný protokol. Protokol o odovzdaní a prevzatí prác bude obsahovať najmä údaje o vykonaní prác, súpis odovzdanej dokumentácie týkajúcej sa vykonaných prác a prípadných zistených vád a nedorobkov, opatrenia a lehoty na odstránenie zistených vád, pričom bude datovaný a podpísaný zmluvnými stranami. Zhotoviteľ je povinný zistené vady odstrániť v dohodnutej lehote. Návrh protokolu je povinný vypracovať a predložiť zhotoviteľ. Súčasťou protokolu o odovzdaní a prevzatí prác musí byť najmä stavebný/montážny denník.
   2. Objednávateľ nie je povinný prevziať práce, ak sú vykonané vadne, ak však prevezme práce s vadou/vadami, jeho práva zo zodpovednosti za vady práce ostávajú v plnom rozsahu zachované. Ak sa však jedná o také vady prác, ktoré ani vo vzájomnej spojitosti nebránia riadnemu užívaniu, tieto nie sú dôvodom pre neprevzatie prác, zhotoviteľ je však povinný ich odstrániť najneskôr v lehote 30 dní od podpísania protokolu o odovzdaní a prevzatí prác, pokiaľ sa v protokole o odovzdaní a prevzatí prác zmluvné strany nedohodnú inak. O odstránení prípadných vád a nedorobkov uvedených v protokole o odovzdaní a prevzatí prác spíšu zmluvné strany osobitný písomný protokol o odstránení vád a nedorobkov.

4.4 Za objednávateľa je poverený práce prevziať **Ing. Miroslav Prokopič** **alebo Ing. Stanislav Bajus**, každý samostatne. Objednávateľ si vyhradzuje právo kedykoľvek zmeniť osobu podľa predchádzajúcej vety, pričom na zmenu sa nevyžaduje uzatvorenie písomného dodatku k tejto zmluve.

* 1. Protokol o odovzdaní a prevzatí prác a protokol o odstránení vád a nedorobkov budú vyhotovené v dvoch rovnopisoch.

1. **ZODPOVEDNOSŤ ZA VADY**
   1. Zmluvné strany dojednávajú pre dielo záručnú dobu v trvaní **60 mesiacov** na vykonané práce podľa tejto zmluvy, resp. jednotlivých objednávok, ktorá začína plynúť dňom odovzdania a prevzatia prác podľa príslušnej objednávky objednávateľom bez vád a nedorobkov. Ak budú pri prevzatí diela zistené vady a/alebo nedorobky záručná doba začína plynúť až po úplnom odstránení všetkých prípadných vád a nedorobkov, na ktorých odstránení sa zmluvné strany dohodli pri odovzdaní a prevzatí diela v protokole o odovzdaní a prevzatí diela, t.j. dňom podpisu protokolu o odstránení vád a nedorobkov diela zmluvnými stranami.
   2. Zhotoviteľ preberá záruku, že počas záručnej doby:
2. práce budú vykonané presne v súlade so všetkými špecifikáciami podľa tejto zmluvy a podľa všeobecne záväzných právnych predpisov vzťahujúcich sa na predmet plnenia podľa tejto zmluvy,
3. použité materiály a náhradné diely budú najvyššej kvality a bezvadné,
4. práce budú bezpečné a vhodné na objednávateľom špecifikované účely a budú spĺňať podmienky stanovené všeobecne záväznými právnymi predpismi, technickými normami, aj keď nie sú právne záväzné, a touto zmluvou a jednotlivou objednávkou,
5. objednávateľ získa vlastnícke právo k zariadeniam a materiálom dodaných zhotoviteľom diela, neobmedzené žiadnymi záložnými právami, bremenami alebo inými právami tretích osôb a skutočnými alebo uplatnenými porušeniami práv k predmetom duševného vlastníctva, ak sú súčasťou diela.
   1. Zodpovednosť zhotoviteľa za vady nie je dotknutá tým, že objednávateľ neoznámil zhotoviteľovi vady, resp. vady materiálov a náhradných dielov použitých pri realizácii diela bez zbytočného odkladu potom, čo ich zistiť mal pri vynaložení odbornej starostlivosti pri prehliadke alebo kedykoľvek neskôr. Objednávateľ teda môže reklamovať vady bez obmedzenia času počas celej záručnej doby. Uplatnenie vady musí obsahovať stručný opis vady alebo toho, ako sa vada prejavuje.
   2. Zhotoviteľ je povinný bezodkladne, najneskôr do 24 hodín od doručenia reklamácie dohodnúť s objednávateľom termín nástupu a odstránenia reklamovanej vady, ktoré potvrdí písomne alebo e-mailom. Objednávateľ môže zhotoviteľovi oznámiť vady aj formou e-mailu, a to na adrese ....................@........................ Ak k dohode nedôjde, je zhotoviteľ povinný nastúpiť na opravu bezodkladne, najneskôr do 48 hodín od doručenia reklamácie a vadu odstrániť bezodkladne, najneskôr do 5 dní od nastúpenia na opravu. V reklamácii objednávateľ uvedie kontaktnú osobu. O odstránení vád spíše zhotoviteľ protokol, ktorý podpíšu oprávnení zástupcovia zmluvných strán a bude obsahovať špecifikáciu odstraňovanej vady, termín a spôsob jej odstránenia.
   3. Ak zhotoviteľ nenastúpi na opravu alebo nezabezpečí úplné odstránenie vád v lehotách uvedených v tomto článku zmluvy, je objednávateľ kedykoľvek oprávnený odstrániť vady sám alebo prostredníctvom tretej osoby, a to bez straty svojich práv vyplývajúcich zo záruk podľa tejto zmluvy, pričom náklady, riziko a nebezpečenstvo s tým spojené znáša zhotoviteľ. Možnosť uplatnenia iných nárokov z vád vyplývajúcich zo zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) alebo tejto zmluvy tým nie je dotknutá.
   4. Dĺžka záručnej doby sa v prípade vád, ktoré bránia riadnemu užívaniu diela prerušuje po dobu existencie týchto vád a začína plynúť opätovne až dňom nasledujúcim po dni riadneho odstránenia týchto vád.
   5. Všetky náklady spojené s odstránením reklamovaných vád diela bude znášať v celom rozsahu zhotoviteľ.
6. **SANKCIE**
   1. V prípade, že sa zhotoviteľ dostane do omeškania so splnením záväzku vykonať dielo v lehote stanovenej v tejto zmluve a/alebo v jednotlivej objednávke, je objednávateľ oprávnený požadovať od zhotoviteľa zmluvnú pokutu vo výške 0,2% z celkovej ceny diela bez DPH, minimálne však 800 (slovom: osemsto) EUR, a to za každý aj začatý deň omeškania.

* 1. V prípade, ak zhotoviteľ v lehote podľa tejto zmluvy a/alebo jednotlivej objednávky nenastúpi na opravu alebo je v omeškaní s odstránením vád nebrániacich riadnemu užívaniu diela (vrátane vád uvedených v preberacom protokole), je objednávateľ oprávnený požadovať od zhotoviteľa zmluvnú pokutu vo výške 200 (slovom: dvesto) EUR, a to za každý aj začatý deň omeškania.
  2. V prípade, ak zhotoviteľ v lehote podľa tejto zmluvy alebo jednotlivej objednávky nenastúpi na opravu alebo je v omeškaní s odstránením reklamovanej vady v záručnej dobe, pričom táto vada bráni riadnemu užívaniu diela, je objednávateľ oprávnený požadovať od zhotoviteľa zmluvnú pokutu vo výške 0,2% z  celkovej ceny diela bez DPH, minimálne však 800 (slovom: osemsto) EUR, a to za každý aj začatý deň omeškania.
  3. Pri požití alkoholických nápojov a iných omamných a psychotropných látok zamestnanca a/alebo subdodávateľa alebo zamestnanca subdodávateľa zhotoviteľa, je objednávateľ oprávnený zakázať dotknutej osobe vstup do priestorov objednávateľa a zároveň bude uplatnená voči zhotoviteľovi zmluvná pokuta vo výške 333,- (slovom: tristotridsaťtri) EUR. Rovnaký postup sa uplatní aj v prípade, ak dotknutý zamestnanec sa odmietne podrobiť dychovej skúške, odberu krvi, či lekárskemu vyšetreniu.
  4. Nad rámec zmluvných pokút podľa bodu 6.4 tejto zmluvy je objednávateľ oprávnený požadovať od zhotoviteľa zmluvnú pokutu vo výške 200,- (slovom dvesto) EUR za každé iné porušenie povinnosti vyplývajúcej z pravidiel BOZP, PO a ochrany a tvorby ŽP vrátane OH podľa tejto zmluvy.
  5. Objednávateľ je oprávnený požadovať od zhotoviteľa zmluvnú pokutu vo výške 300 (slovom tristo) EUR,  za každé  jednotlivé porušenie povinnosti vyplývajúcej z tejto zmluvy, ak v zmluve alebo jej prílohách nie je uvedená osobitná sankcia pre predmetné porušenie povinnosti zhotoviteľa.   Objednávateľ je oprávnený požadovať od zhotoviteľa zmluvnú pokutu vo výške 300 (slovom tristo) EUR,  za každé  jednotlivé porušenie povinnosti vyplývajúcej z tejto zmluvy, ak v zmluve alebo jej prílohách nie je uvedená osobitná sankcia pre predmetné porušenie povinnosti zhotoviteľa.
  6. Zmluvné pokuty podľa tejto zmluvy sú splatné na základe písomnej výzvy objednávateľa doručenej zhotoviteľovi.
  7. Zaplatením akejkoľvek zmluvnej pokuty podľa tejto zmluvy nie je dotknuté právo na náhradu škody spôsobenej porušením povinnosti, pre prípad porušenia ktorej bola dohodnutá; a náhrada škody môže byť uplatňovaná objednávateľom voči zhotoviteľovi v plnej výške.
  8. Ak vznikne porušením povinnosti zhotoviteľa podľa tejto zmluvy objednávateľovi škoda, zodpovedá zhotoviteľ za škodu, ibaže preukáže, že porušenie povinností bolo spôsobené okolnosťami vylučujúcimi zodpovednosť. V prípade škody spôsobenej tretím osobám plnením alebo porušením tejto zmluvy zhotoviteľom je zhotoviteľ voči objednávateľovi povinný nahradiť tretím osobám celú vzniknutú škodu, a to aj v prípade, ak by zhotoviteľ na plnenie zmluvy použil inú osobu, bez ohľadu na povahu právneho vzťahu medzi zhotoviteľom a touto osobou (subdodávateľ).

1. **CENA ZA DIELO**
   1. Cena bola stanovená dohodou zmluvných strán v zmysle zákona č. 18/1996 Z. z. o cenách v platnom znení ako cena pevná. Zmluvné strany sa dohodli na cene za práce uvedené v cenníku, ktorý tvorí prílohu č. 2 k tejto zmluve. Objednávateľ sa zaväzuje zaplatiť zhotoviteľovi cenu za práce v rozsahu zhotoviteľom skutočne vykonaných prác. Cena za práce však celkovo počas celej doby trvania tejto zmluvy nepresiahne sumu **200 000,-** **EUR (slovom: dvestotisíc eur)**  **bez DPH**. Takto stanovená cena za práce ako aj celková cena za práce sa aplikujú počas celej doby trvania tejto zmluvy a môžu byť zmenené len dohodou zmluvných strán. Celková cena za práce je tvorená súčtom cien za práce vykonané na základe jednotlivých objednávok počas trvania tejto zmluvy.
   2. V cenách jednotlivých výkonov, prác, dielov a materiálov ako aj v cene za práce podľa odseku 7.1 tohto článku sú zahrnuté všetky náklady a výdavky zhotoviteľa, ktoré priamo či nepriamo súvisia s vykonaním diela podľa tejto zmluvy a jednotlivej objednávky, a to aj tie ktoré nie sú v tejto zmluve výslovne uvedené. Pre vylúčenie pochybností sa zmluvné strany dohodli, že v zmluvnej cene sú obsiahnuté aj náklady na všetky potrebné energie a médiá.
   3. Ceny podľa odseku 7.1 tohto článku sú stanovené bez dane z pridanej hodnoty, ktorú zhotoviteľ vyúčtuje podľa všeobecne záväzných právnych predpisov účinných v čase vzniku daňovej povinnosti.
   4. Na základe dohody zmluvných strán vzhľadom na spôsob zabezpečovania vykonania prác zo strany zhotoviteľa, zhotoviteľovi nevzniká právo na zvýšenie ceny za práce z dôvodu zmien počas ich vykonávania, ak takéto zmeny nevyplynuli z dodatočných požiadaviek objednávateľa a zhotoviteľ už v čase vypracovania svojej ponuky v procese obstarávania zákazky na vykonanie diela mal a mohol predpokladať s prihliadnutím na jeho odborné znalosti a kapacity a s vynaložením všetkej odbornej starostlivosti, že pre riadne vykonanie diela bude potrebné vykonať aj takéto plnenia.
   5. Práce nad rámec rozsahu diela („naviac práce“), ktorých potreba vyplynie dodatočne na základe okolností, ktoré neboli pri uzatváraní tejto zmluvy známe a zhotoviteľovi ani pri vynaložení náležitej odbornej starostlivosti známe byť nemohli, a je nevyhnutné ich vykonať, aby sa mohlo pokračovať v dokončení prác, budú zaznamenané zhotoviteľom do stavebného/montážneho denníka. Zhotoviteľ ich ocení v súlade s cenovou ponukou. Objednávateľ ich posúdi a predloží na schválenie svojím odborným útvarom. Po ich predchádzajúcom písomnom schválení objednávateľom uplatní objednávateľ alebo jeho technický dozor požiadavku naviac prác u zhotoviteľa v montážnom denníku. Až následne zmluvné strany môžu uzatvoriť písomný dodatok k zmluve, ktorého predmetom bude realizácia naviac prác ocenených v súlade s vyššie uvedeným postupom. Pre vylúčenie pochybností sa zmluvné strany dohodli, že s vykonávaním naviac prác je zhotoviteľ oprávnený začať až po účinnosti príslušného dodatku k tejto zmluve, ak objednávateľ nerozhodne inak. Rovnaký postup sa primerane uplatní aj pri nerealizovaní niektorých dohodnutých prác a dodávok (“menej práce”). Zhotoviteľ je povinný objednávateľa bezodkladne písomne informovať o nerealizovaní ocenených prác a dodávok.
2. **PLATOBNÉ PODMIENKY**
   1. Zhotoviteľ je oprávnený vystaviť faktúru po riadnom splnení záväzku vykonať práce podľa tejto zmluvy a jednotlivej objednávky, a po podpísaní protokolu o odovzdaní a prevzatí vykonaných prác na základe jednotlivej objednávky objednávateľom.
   2. Fakturovaná suma čiastkových platieb sa určí na základe jednotkových cien uvedených v  prílohe č. 2 tejto zmluvy, ktoré budú vynásobené skutočným množstvom výkonov. Cena za práce je splatná po splnení záväzku vykonať práce na základe jednotlivej objednávky a tejto zmluvy. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, interné číslo objednávateľa (ďalej len „**číslo objednávky**“) oznámené zhotoviteľovi objednávateľom po uzatvorení tejto zmluvy a jej prílohou bude kópia protokolu o odovzdaní a prevzatí diela podľa článku 4 tejto zmluvy.

* 1. Lehota splatnosti faktúr je **štyridsaťpäť (45) dní** od doručenia faktúry objednávateľovi.
  2. Na základe dohody zmluvných strán zhotoviteľ vystaví faktúru v elektronickej podobe vo formáte .pdf a zašle ju na e-mailovú adresu objednávateľa: [faktury.mhth@mhth.sk](mailto:faktury.mhth@mhth.sk) z e-mailovej adresy zhotoviteľa [\_\_\_@\_\_\_](mailto:___@___.sk). Zhotoviteľ sa zaväzuje písomne informovať objednávateľa o akýchkoľvek zmenách majúcich vplyv na zasielanie elektronických faktúr, najmä zmenu e-mailovej adresy, prostredníctvom ktorej bude zasielať elektronické faktúry.
  3. V prípade námietok objednávateľa voči správnosti vystavenej faktúry je objednávateľ oprávnený faktúru, ktorá:

1. má chybu vyplývajúcu z nesprávne uvedeného predmetu, množstva alebo ceny a/alebo neobsahuje číslo objednávky objednávateľa a/alebo
2. nespĺňa formálne náležitosti podľa ustanovení § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov

do päť (5) pracovných dní odo dňa jej doručenia objednávateľovi vrátiť zhotoviteľovi spolu s vytknutím jej nesprávnosti, pričom zhotoviteľ je povinný buď chybnú faktúru opraviť a doručiť objednávateľovi takto riadne opravenú faktúru alebo vyhotoviť nový účtovný doklad – faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry.

V prípade oprávnených námietok objednávateľa podľa tohto odseku lehota splatnosti neplynie a lehota splatnosti faktúry začne plynúť až od doručenia riadne opravenej faktúry, resp. riadnej faktúry objednávateľovi.

* 1. V prípade reklamácie vád diela (prác) až do vyriešenia reklamácie pre zmluvné strany záväzným spôsobom (právoplatné ukončenie reklamačného konania) objednávateľ nie je v omeškaní s úhradou ceny za práce.
  2. Pre prípad omeškania objednávateľa s platením ceny za práce si zmluvné strany dohodli platenie úrokov z omeškania vo výške 0,02%, najviac však vo výške úrokov z omeškania, na ktoré by mal zhotoviteľ nárok podľa príslušných právnych predpisov, a to zo sumy, s ktorej zaplatením je objednávateľ v omeškaní, za každý deň omeškania.
  3. Postúpenie pohľadávky na zaplatenie ceny za práce vrátane jej príslušenstva alebo pohľadávky na zaplatenie zmluvnej pokuty podľa tejto zmluvy zhotoviteľom na tretiu osobu je možné iba s písomným súhlasom objednávateľa.
  4. Objednávateľ je oprávnený jednostranne započítať proti pohľadávke zhotoviteľa všetky svoje prípadné pohľadávky voči zhotoviteľovi, vrátane svojich nesplatných pohľadávok voči splatným pohľadávkam zhotoviteľa.
  5. Objednávateľ je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u zhotoviteľa nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní zhotoviteľa v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď zhotoviteľ hodnoverným spôsobom preukáže objednávateľovi, že u neho tieto dôvody pominuli.
  6. Zhotoviteľ prehlasuje, že číslo(a) účtu(ov) uvádzané v záhlaví tejto zmluvy sú používané na podnikanie podľa ustanovení § 6 zákona č. 222/2004 Z. z. o dani z pridanej hodnoty v znení neskorších predpisov. V prípade, ak objednávateľ zistí nedodržanie tohto ustanovenia môže DPH uvedenú na faktúre, ktorú je z dodania tovaru alebo služby povinný platiť zhotoviteľ, zaplatiť priamo na číslo účtu správcu dane vedeného pre zhotoviteľa, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude zhotoviteľom uhradená správcovi dane.

1. **POISTENIE**
   1. Zhotoviteľ sa zaväzuje ku dnu začatia vykonávania diela uzatvoriť poistenie zodpovednosti za škody, ktoré by v súvislosti so zhotovením diela podľa tejto zmluvy a jednotlivej objednávky mohol objednávateľovi spôsobiť sám zhotoviteľ, príp. ktoré by mohli spôsobiť objednávateľovi alebo tretím osobám subdodávatelia zhotoviteľa v ktoromkoľvek stupni najmenej do výšky 200 000,- EUR (slovom: dvestotisíc eur). Toto poistenie musí kryť všetky telesné zranenia alebo smrť utrpené tretími osobami vrátane zamestnancov objednávateľa a straty, poškodenia alebo škody na majetku vrátane majetku objednávateľa, ktoré môžu vzniknúť v súvislosti s vykonávaním diela. Uvedené neplatí, pokiaľ má zhotoviteľ poistenie pre takýto prípad uzavreté.
   2. Zhotoviteľ je povinný poistenie uvedené v odseku 9.1 tohto článku udržiavať po celý čas vykonávania prác až do času uplynutia záručnej doby a odstránenia poslednej vady v rámci záručnej doby. Zhotoviteľ preukáže uzavretie poistnej zmluvy podľa odseku 9.1 tohto článku najneskôr do tridsať (30) dní od účinnosti tejto zmluvy, najneskôr však do dňa prevzatia pracoviska/staveniska, podľa toho, ktorá z týchto skutočností nastane skôr. Porušenie povinnosti zhotoviteľa podľa predchádzajúcej vety sa považuje za podstatné porušenie tejto zmluvy, v dôsledku čoho je objednávateľ oprávnený od tejto zmluvy odstúpiť.
   3. V prípade vzniku poistnej udalosti týkajúcej sa majetku objednávateľa je zhotoviteľ povinný ihneď písomne alebo inou vhodnou formou informovať objednávateľa a poistiteľa o poistnej udalosti a zabezpečiť všetky dôkazy a iné doklady nevyhnutné k zabezpečeniu poistného plnenia; ďalej je povinný poskytnúť objednávateľovi a poistiteľovi všetku súčinnosť.
   4. Ak zhotoviteľ nesplní povinnosti podľa odsekov 9.1 až 9.3 tohto článku a dôjde k poškodeniu alebo zničeniu majetku objednávateľa, zhotoviteľ sa zaväzuje nahradiť objednávateľovi celú takto vzniknutú škodu bez ohľadu na prípadnú zodpovednosť tretích osôb. To platí aj v prípade odmietnutia alebo čiastočného odmietnutia poistného plnenia zo strany poistiteľa, a to až do výšky, v ktorej škoda nebola pokrytá poistným plnením poukázaným v prospech objednávateľa.
   5. Zhotoviteľ je povinný kedykoľvek na požiadanie objednávateľa, v lehote troch (3) dní od doručenia tejto požiadavky zhotoviteľovi, preukázať objednávateľovi plnenie povinností podľa odseku 9.2 tohto článku.
2. **MLČANLIVOSŤ**
   1. Zmluvné strany berú na vedomie, že zhotoviteľovi môžu byť v rámci plnenia tejto zmluvy poskytnuté informácie obchodnej, výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy objednávateľa. Tieto informácie alebo akékoľvek iné informácie verejne neprístupné a súvisiace s činnosťou objednávateľa, ktoré zhotoviteľ získa ústne, písomne alebo v akejkoľvek inej forme pri plnení tejto zmluvy a jednotlivej objednávky alebo v jej súvislosti, sú predmetom obchodného tajomstva dotknutej zmluvnej strany, alebo ich dotknutá zmluvná strana týmto označuje ako dôverné v zmysle ustanovenia § 271 Obchodného zákonníka (ďalej len „**dôverné informácie**“).
   2. Zmluvné strany sa zaväzujú, že počas trvania tejto zmluvy, ako aj po jej skončení
3. bude zachovávať mlčanlivosť o dôverných informáciách, najmä sa zaväzuje s dôvernými informáciami zaobchádzať ako s prísne tajnými, tieto dôverné informácie bez výslovného predchádzajúceho písomného súhlasu objednávateľa priamo alebo nepriamo tretej osobe neoznámiť, nesprístupniť, nezverejniť alebo pre seba alebo iného nevyužiť,
4. písomne oznámi objednávateľovi akékoľvek okolnosti, ktoré by mohli viesť k vzniku konfliktu záujmov s dotknutou zmluvou stranou,
5. použije dôverné informácie iba v súvislosti s plnením predmetu tejto zmluvy a na dosiahnutie účelu podľa tejto zmluvy a jednotlivej objednávky,
6. obmedzí zverenie dôverných informácií iba tým svojim zamestnancom, ktorí sú určení na plnenie predmetu tejto zmluvy a jednotlivej objednávky a u ktorých zabezpečujú dodržiavanie dôvernosti týchto informácií a povinností s tým súvisiacich,

pričom sa uvedené povinnosti zaväzujú vykonávať so všetkou potrebnou odbornou starostlivosťou.

* 1. V prípade porušení ktorejkoľvek povinnosti podľa odseku 10.2 tohto článku zhotoviteľom je objednávateľ oprávnený požadovať od zhotoviteľa zaplatenie zmluvnej pokuty vo výške 3.320 (slovom: tritisíctristodvadsať) EUR a to za každé jedno porušenie danej povinnosti s tým, že zaplatením zmluvnej pokuty nie je dotknutý nárok na náhradu škody spôsobenej prípadným porušením týchto povinností.

1. **DORUČOVANIE**
   1. Všetky listiny, objednávky, dokumenty, požiadavky a oznámenia (ďalej len „**oznámenia**“) budú medzi zmluvnými stranami zabezpečované listami doručenými poštou alebo osobne alebo e-mailom. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa odseku 11.2 tohto článku vrátila späť odosielateľovi. Ak bolo oznámenie zasielané e-mailom alebo oznamované osobne v pracovný deň v čase do 14.00 hod., považuje sa za doručené v momente prenosu resp. oznámenia, inak v nasledujúci pracovný deň.
   2. Pre **objednávateľa** budú všetky oznámenia doručované alebo oznamované na nižšie uvedené údaje:

**MH Teplárenský holding, a.s.**

adresa: Turbínová 3, 831 04 Bratislava - mestská časť Nové Mesto

kontaktné osoby: Ing. Miroslav Prokopič, tel. č. +421 908761882, [miroslav.prokopic@mhth.sk](mailto:miroslav.prokopic@mhth.sk)

Ing. Stanislav Bajus, tel. č. +421917789019, [stanislav.bajus@mhth.sk](mailto:stanislav.bajus@mhth.sk) <mailto:daniel.frano@mhth.sk>

a pre **zhotoviteľa** budú všetky oznámenie doručované alebo oznamované na nižšie uvedené údaje:

adresa:

kontaktné osoby:

alebo na akúkoľvek inú adresu alebo e-mailovú adresu, ktoré budú druhej zmluvnej strane vopred písomne oznámené. Zmluvné strany sa dohodli, pre účinnosť zmeny kontaktných údajov v zmysle vyššie uvedeného sa nevyžaduje uzatvorenie písomného dodatku k tejto zmluve.

* 1. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

1. **PROTIKORUPČNÉ OPATRENIA**
   1. **Protikorupčný program**

Objednávateľ sa snaží zabezpečiť, aby on a jeho dodávatelia tovaru a poskytovatelia služieb konali v súlade s literou a duchom zákona a s najprísnejšími etickými normami, rešpektujúc a ochraňujúc základné práva a slobody všetkých osôb, podporovali spravodlivé a rovné zaobchádzanie so všetkými osobami, poskytovali bezpečné a zdravé pracovné podmienky, rešpektovali a ochraňovali životné prostredie a prijímali vhodné systémy riadenia a podnikania etickým spôsobom. S víziou bojovať proti korupcii aj na úseku zmluvných vzťahov objednávateľ žiada od zhotoviteľa, aby v akejkoľvek súvislosti s touto zmluvou, čo pre účely tohto článku zahŕňa aj súvislosť s jej uzatváraním, plnením, skončením a prípadným vymáhaním, aktívne prispel k napĺňaniu tohto cieľa implementáciou protikorupčných opatrení v zmysle tohto článku.

* 1. **Zákaz korupcie**

Zmluvné strany sa zaväzujú, že v akejkoľvek súvislosti s touto zmluvou oni, ich štatutárne orgány, členovia štatutárnych a iných orgánov, ich členovia, zamestnanci a spolupracujúce osoby, ich zástupcovia a ďalšie osoby konajúce v ich mene alebo za nich vrátane ich subdodávateľov nebudú konať tak, že by priamo alebo cez sprostredkovateľa pre seba alebo pre inú osobu prijali, žiadali alebo si dali sľúbiť úplatok na to, aby porušili svoje povinnosti vyplývajúce zo zamestnania, povolania, postavenia alebo funkcie alebo zneužili alebo umožnili zneužiť účasť na hospodárskej súťaži, alebo aby svojím vplyvom takto pôsobili na výkon zamestnania, povolania, postavenia alebo funkcie inej osoby, alebo za to, že už tak urobili, alebo že by priamo alebo cez sprostredkovateľa sľúbili, ponúkli alebo poskytli úplatok inému na to, aby porušil svoje povinnosti vyplývajúce zo zamestnania, povolania, postavenia alebo funkcie alebo zneužil alebo umožnil zneužiť účasť na hospodárskej súťaži, alebo za to, že bude svojím vplyvom takto pôsobiť na výkon zamestnania, povolania, postavenia alebo funkcie inej osoby, alebo za to, že už tak urobil, alebo z ktoréhokoľvek z týchto dôvodov priamo alebo cez sprostredkovateľa poskytli, ponúkli alebo sľúbili úplatok inej osobe, a to všetko aj v súvislosti s obstarávaním veci súkromného záujmu, a potvrdzujú, že nevedia o tom, že by došlo k porušeniu tohto ustanovenia. **Úplatkom** sa na účely tohto článku rozumie vec alebo iné plnenie majetkovej či nemajetkovej povahy, na ktoré nie je právny nárok. Za úplatok sa nepovažuje dar, ktorý nepresahuje bežné chápanie čestnej obchodnej praxe, je v súlade s dobrými mravmi súťaže, nie je spôsobilý privodiť ujmu iným súťažiteľom alebo spotrebiteľom a je primeraný okolnostiam, kedy predstavuje bežný prejav zdvorilosti alebo pohostinnosti, pokiaľ nemôže za žiadnych okolností v obdarovanom vzbudiť pocit zaviazanosti a ani podozrenie, že darca očakáva určité správanie alebo sa snaží darom ovplyvniť rozhodnutie obdarovaného; v prípade pochybností, či sú splnené podmienky pre to, aby sa určité plnenie považovalo za takýto dar, platí, že tieto podmienky splnené nie sú a jedná sa o úplatok. **Konaním** sa na účely tohto článku rozumie aj opomenutie takého konania, na ktoré je osoba podľa okolností a svojich pomerov povinná.

* 1. **Oznamovacia povinnosť**

Zmluvné strany sa zaväzujú akékoľvek konanie zakázané podľa odseku 12.2 tohto článku alebo prípravu naň bez zbytočného odkladu potom, čo sa o ňom dozvedia, oznámiť orgánu činnému v trestnom konaní alebo Policajnému zboru. Oznámenie je možné urobiť aj objednávateľovi.

* 1. **Účtovná evidencia**

Zhotoviteľ sa zaväzuje, že všetky výnosy a príjmy získané v akejkoľvek súvislosti s touto zmluvou, všetky pohyby majetku v akejkoľvek súvislosti s touto zmluvou a všetky náklady a výdavky vynaložené v akejkoľvek súvislosti s touto zmluvou bude účtovne evidovať správne a úplne, že všetky účtovné záznamy, faktúry a iné dokumenty týkajúce sa uvedených účtovných prípadov budú verne odzrkadľovať charakter a množstvo uvedených účtovných prípadov a že žiadne plnenia neevidované v účtovnej evidencii nebudú realizované. Zhotoviteľ zároveň potvrdzuje, že nedošlo k porušeniu tohto ustanovenia.

* 1. **Konflikt záujmov**

Zmluvné strany sa ďalej zaväzujú prijať opatrenia na systémové riešenie možného konfliktu záujmov, najmä transparentné a dokumentované oznamovanie možného konfliktu záujmov, vystúpenie dotknutej osoby z rozhodovacieho procesu a jej nahradenie osobou, u ktorej konflikt záujmov nie je prítomný. Konfliktom záujmu sa na účely tohto článku rozumie situácia, keď by obchodný, finančný, rodinný, politický alebo osobný záujem mohol zasahovať do úsudku osôb pri výkone ich zamestnania, povolania, postavenia alebo funkcie.

* 1. **Dotknuté osoby**

Zhotoviteľ sa zaväzuje, že povinnosti podľa odsekov 12.2 až 12.5 tohto článku uloží svojmu štatutárnemu orgánu, členom svojho štatutárneho a iných orgánov, svojim členom, zamestnancom a spolupracujúcim osobám, svojim zástupcom a ďalším osobám konajúcim v jeho mene alebo za neho vrátane svojich subdodávateľov, u ktorých identifikuje korupčné riziko alebo možnosť výskytu konfliktu záujmov s prihliadnutím k úlohám, ktoré tá-ktorá osoba v danom prípade prevzala alebo prevezme, alebo ktoré sa podieľajú na plnení povinností podľa odseku 12.4 tohto článku. **Korupčným rizikom** sa na účely tohto článku rozumie príležitosť, pravdepodobnosť alebo možnosť konania zakázaného podľa odseku 12.2 tohto článku alebo existencia príčin alebo podmienok uľahčujúcich vznik situácie priaznivej pre konanie zakázané podľa odseku 12.2 tohto článku.

1. **Odstúpenie od zmluvy**
   1. Objednávateľ je oprávnený písomne odstúpiť od zmluvy a/alebo jednotlivej objednávky, a to aj v časti, ak:
      1. zhotoviteľ je v omeškaní s vykonávaním prác na základe tejto zmluvy alebo jednotlivej objednávky o viac ako 2 hodiny a takéto omeškanie sa zo strany zhotoviteľa opakovalo minimálne trikrát v priebehu 6 mesiacov;
      2. zhotoviteľ nenastúpi na vykonanie prác v lehotách stanovených v tejto zmluve a/alebo jednotlivej objednávke;
      3. predmet plnenia má vadu, ktorá zbavuje objednávateľa čo i len čiastočného prospechu z predmetu plnenia podľa tejto zmluvy a jednotlivej objednávke;
      4. na majetok zhotoviteľa je začatý alebo vyhlásený konkurz alebo iné konanie, ktorého cieľom je kolektívne uspokojenie veriteľov zhotoviteľa;
      5. zhotoviteľ nenastúpi alebo neodstráni akékoľvek vady diela v lehotách stanovených v tejto zmluve;
      6. zhotoviteľ bez predchádzajúceho písomného súhlasu objednávateľa postúpi svoje práva a povinnosti z tejto zmluvy tretej osobe alebo zadá predmet tejto zmluvy ďalšiemu subdodávateľovi / subdodávateľom;
      7. ak zhotoviteľ stratil akékoľvek oprávnenie na výkon podnikateľskej činnosti nevyhnutnej na riadne a včasné dokončenie diela v súlade s príslušnými právnymi predpismi;
      8. ak zhotoviteľ neodstráni v dodatočnej lehote akýkoľvek nedostatok pri vykonávaní diela, na ktorý ho objednávateľ upozorní. Zmluvné strany sa dohodli, že dodatočná lehota je 14 kalendárnych dní, ak objednávateľ neurčí dlhšiu lehotu;
      9. ak sa ktorékoľvek vyhlásenie alebo ubezpečenie zhotoviteľa uvedené v tejto zmluve ukáže ako nepravdivé a nesprávne;
      10. z iných dôvodov výslovne uvedených v tejto zmluve.
   2. Zhotoviteľ je oprávnený odstúpiť od zmluvy a/alebo jednotlivej objednávky , a to aj v časti, ak:
      1. objednávateľ je v omeškaní s plnením jeho finančných povinností podľa zmluvy a jednotlivej objednávky o viac ako 30 (tridsať) dní a takéto porušenie neodstránil ani v dodatočnej lehote 20 (dvadsiatich) dní od doručenia písomnej výzvy zhotoviteľa;
      2. z iných dôvodov výslovne takto uvedených v zmluve.
   3. Odstúpenie od tejto zmluvy a/alebo jednotlivej objednávky musí mať písomnú formu a musí byť doručené druhej zmluvnej strane. Účinky odstúpenia nastanú v deň doručenia písomného odstúpenia. Odstúpením od tejto zmluvy a/alebo jednotlivej objednávky sa táto zmluva a/alebo jednotlivá objednávka zrušuje od okamihu doručenia oznámenia druhej zmluvnej strane. Právo na zmluvnú pokutu alebo náhradu škody zmluvných strán zostáva nedotknuté.
   4. V prípade predčasného ukončenia zmluvy a/alebo jednotlivej objednávky z akéhokoľvek dôvodu je zhotoviteľ povinný najneskôr do piatich (5) dní odo dňa účinnosti odstúpenia vypratať miesto plnenia a protokolárne odovzdať objednávateľovi všetky veci a doklady prevzaté od neho za účelom zhotovovania diela, ako aj atesty, revízie, potvrdenia a doklady týkajúce sa dovtedy vykonaných prác. Samotné prevzatie a odovzdanie dovtedy vykonaných prác určí objednávateľ a termín tohto prevzatia vhodným spôsobom oznámi zhotoviteľovi, pričom zhotoviteľ sa zaväzuje objednávateľom stanovený termín rešpektovať. V prípade nesplnenia povinností uvedených v tomto odseku zmluvy, je objednávateľ oprávnený požadovať od zhotoviteľa zaplatenie zmluvnej pokuty vo výške 1 000,- (slovom: jedentisíc) EUR za každý deň omeškania zhotoviteľa so splnením jeho povinnosti.
   5. Aj po skončení zmluvy a/alebo jednotlivej objednávky sa zhotoviteľ zaväzuje poskytnúť objednávateľovi nevyhnutne potrebnú súčinnosť tak, aby z dôvodu ukončenia zmluvy zmluvy a/alebo jednotlivej objednávky bezprostredne nevznikla objednávateľovi škoda v súvislosti s vykonávaním prác, ktoré boli predmetom zmluvy a jednotlivej objednávky. V opačnom prípade zhotoviteľ zodpovedá objednávateľovi za škodu, ktorá mu tým vznikla.
   6. Pri predčasnom ukončení zmluvy a/alebo jednotlivej objednávky bude rozsah dovtedy vykonaných prác stanovený v súlade s ustanoveniami platnými pre riadne odovzdanie a prevzatie diela, pričom sa tieto ustanovenia použijú primerane. Zhotoviteľ bude pri predčasnom ukončení zmluvy a/alebo jednotlivej objednávky oprávnený požadovať zaplatenie alikvótnej ceny diela, ktorá zodpovedá rozsahu skutočne a riadne vykonaných prác do času predčasného ukončenia zmluvy a/alebo jednotlivej objednávky, pričom zároveň platí, že nároky objednávateľa z titulu náhrady škody a zmluvných pokút nie sú predčasným ukončením zmluvy a/alebo jednotlivej objednávky dotknuté. V prípade predčasného ukončenia tejto zmluvy a/alebo jednotlivej objednávky začne plynú záručná doba na už vykonané časti diela/diela, ktoré si objednávateľ ponechá momentom odstúpenia do tejto zmluvy a /alebo jednotlivej objednávky, ak nezačala plynúť skôr.
   7. Predčasné ukončenie zmluvy a/alebo jednotlivej objednávky, bez ohľadu na zmluvnú stranu, ktorá túto zmluvu a/alebo jednotlivej objednávky ukončila, sa nedotýka zodpovednosti zhotoviteľa za vady a nedostatky dovtedy vykonaných prác a rovnako sa netýkajú plynutia záručných dôb podľa zmluvy a jednotlivých objednávok.
2. **ZÁVEREČNÉ USTANOVENIA**
   1. Táto zmluva sa spravuje právnym poriadkom Slovenskej republiky bez prihliadnutia ku kolíznym normám. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy.
   2. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov a v jeho rámci ustanoveniami Občianskeho zákonníka č. 40/1964 Zb. v znení neskorších predpisov a súvisiacimi predpismi.
   3. Zmluvné strany berú na vedomie, že táto zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „**zákon č. 211/2000 Z. z.**“).
   4. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni zverejnenia tejto zmluvy v Centrálnom registri zmlúv. Táto zmluva sa zverejňuje nepretržite počas existencie záväzkov vzniknutých z tejto zmluvy, minimálne však po dobu stanovenú zákonom č. 211/2000 Z. z.

* 1. Táto zmluva sa môže meniť alebo zrušiť iba dohodou zmluvných strán v písomnej forme.
  2. Ak by sa dôvod neplatnosti vzťahoval len na časť tejto zmluvy, bude neplatnou len táto časť.
  3. Táto zmluva tvorí úplnú dohodu medzi zmluvnými stranami týkajúcu sa predmetnej záležitosti. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd. Súčasťou tejto zmluvy sú aj súťažné podklady a vysvetlenia poskytnuté uchádzačom v rámci procesu obstarávania tejto zákazky. V prípade, ak súčasťou zmluvy je aj cenová ponuka zhotoviteľa, platí, že ustanovenia tejto zmluvy majú pred odchylnými ustanoveniami cenovej ponuky prednosť. Ak cenová ponuka obsahuje akékoľvek osobitné obchodné podmienky zhotoviteľa a/alebo tretích osôb, zmluvné strany sa výslovne dohodli, že aplikácia týchto obchodných podmienok je vylúčená.
  4. Prílohy k tejto zmluve sú:

1. Príloha č. 1 – Špecifikácia predmetu zmluvy
2. Príloha č. 2 – Cenník
3. Príloha č. 3: Podmienky bezpečného výkonu prác
4. Príloha č. 4: Zásady dodržiavania ochrany životného prostredia v podmienkach MHTH, a.s.
5. Príloha č. 5: Zoznam subdodávateľov.
   1. Táto zmluva bola vyhotovená v štyroch (4) rovnopisoch, po dvoch (2) pre každú zmluvnú stranu.
   2. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

**Za objednávateľa: Za zhotoviteľa:**

V Bratislave dňa \_\_\_\_\_\_\_\_\_\_\_ V \_\_\_\_\_\_\_\_\_\_ dňa \_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Juraj Mydliar

výrobný riaditeľ

MH Teplárenský holding, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Miroslav Kavuľa, generálny riaditeľ

Generálny riaditeľ

MH Teplárenský holding, a.s

**Príloha č. 1**

**Špecifikácia predmetu zmluvy**

* výkon funkcie stavbyvedúceho stavby
* koordinácia prác a dodávok medzi zhotoviteľom stavby a jeho subdodávateľmi, zhotovovanie zápisov,
* preberania stavby pred začiatkom prác, zdokumentovanie (fotodokumentácia) skutkového stavu terénu v mieste výkonu prác a v jeho okolí pred začatím prác pre prípad reklamácii povrchových úprav po oprave,
* príprava odovzdávania a odovzdanie stavby po ukončení prác
* zabezpečovanie a kontrola odstraňovania nedorobkov a vád zo strany tretích osôb podieľajúcich sa na stavbe,
* komunikácia s dotknutými správcami a prevádzkovateľmi inžinierskych sietí pri ich poškodení pri výkopových, zemných a montážnych prácach, vrátane zabezpečenia odstránenia poškodení,
* obhliadky správcov IS pred zásypom,
* zabezpečenie odstránenia stromov a krov, odsúhlasenie výrubu s dotknutými vlastníkmi a správcami v prípade ich výskytu v ochrannom pásme rozvodov alebo v mieste výkopu
* zabezpečenie povolenia na zaujatie verejného priestranstva, na uskladnenie prebytočnej zeminy, materiálu, na umiestnenie častí zariadenia staveniska (napr. unimo bunky, prenosné WC a pod.),
* zabezpečenie potrebných povolení a súhlasov pri manipulácii s bremenami zdvíhacími mechanizmami (napr. vykládka materiálu pod vedením elektrickým, trakčným a v blízkosti iného nadzemného vedenia),
* komunikácia a zabezpečenie potrebných súhlasov s vlastníkmi a správcami bytových domov, budov a objektov, chodníkov, komunikácií a parkovísk pri ich prekopávkach, rozkopávkach, dočasnom uzatvorení, obmedzenom používaní a pod. (napr. pri vykládke materiálu, dočasnom obmedzení parkovania, obmedzenie prístupu do objektov a pod.)
* odsúhlasovanie zmien dopravného značenia alebo obmedzenia s Dopravným inšpektorátom, DPMK a Mestom Košice - referátom dopravy,
* komunikácia s vlastníkmi pozemkov a objektov,
* odsúhlasenie a protokolárne prevzatie povrchových úprav - uvedenie terénu, plôch do pôvodného stavu (cesty, parkoviská, chodníky, zeleň, spevnené plochy),
* organizovanie a zabezpečenie školení BOZP a PO pre pracovníkov subdodávateľov,
* komunikácia s dozorujúcimi orgánmi štátnej správy (Inšpektorát práce, Štátny stavebný dozor, Polícia, Hasiči a pod.),
* zabezpečenie oznamovacej povinnosti o havárii na príslušný cestný úrad, prípadne na iný orgán verejnej správy,
* zabezpečenie v mene objednávateľa splnenia oznamovacej povinnosti voči príslušnému správcovi pozemnej komunikácie, vyplývajúcej z ustanovení zákona č. 135/1961 Zb. v znení neskorších predpisov (ďalej len „cestný zákon“) a požiadanie o prekopávku (spracovanie podkladov potrebných k uzatvoreniu inominátnych zmlúv s Mestom Košice súvisiacich s predmetom plnenia podľa RZoD, zabezpečenie rozhodnutia o zvláštnom užívaní miestnej komunikácie /Mesto Košice, Obvodný úrad pre cestnú dopravu a miestne komunikácie/, zabezpečenie rozhodnutia o čiastočnej alebo úplnej uzávierka komunikácie, zabezpečenie rozhodnutia k použitiu dopravných značiek),
* zabezpečenie oznamovacej povinnosti vo vzťahu k súkromným vlastníkom ,
* zabezpečenie osadenia dočasného dopravného značenia a jeho odstránenie po ukončení prác,
* zabezpečenie miesta poruchy /bariérové oplotenie/,
* zarezanie spevnených plôch výkopu /betónu, asfaltu/,
* búracie a demolačné práce spevnených plôch /chodník, vozovka/ a odvoz stavebnej sute a kontaminovanej zeminy na príslušné skládky odpadu,
* výkopové práce - odkopanie poruchy /ručné kopanie, príp. vhodnými mechanizmami, čerpanie vody/ a odvoz stavebnej sute a kontaminovanej zeminy na príslušné skládky odpadu,
* zapaženie výkopu, príp. svahovanie v prípade nutnosti, v zmysle platnej legislatívy,
* zabezpečenie výkopu proti úrazu ohradením zábradlím, príp. odkopanou zeminou v zmysle platnej legislatívy,
* demontáž a spätná montáž krycích dosiek horúcovodného kanála,
* vyspravenie krycích dosiek a zhotovenia izolácie proti vode a vlhkosti,
* zhotovenie ochrany izolácie proti vode a vlhkosti betónovým poterom,
* zásyp z kameniva priebežným vibrovaním a osadenie obrubníkov,
* zásyp výkopu po ukončení opravy poruchy /v zmysle platných STN/,
* kontrola miery zhutnenia jednotlivých vrstiev resp. meranie zhutnenia výkopu ak bolo v podmienkach prekopávkového povolenia,
* uvedenie terénu do pôvodného stavu /obnova asfaltovania, dláždenia, spevnenie terénu, sadové úpravy, rekultivácia/,
* očistenie miesta a okolia miesta výkopu priebežne počas vykonávania prác, až do odovzdania miesta príslušnému správcovi,
* zabezpečenie opravy vodorovného a zvislého dopravného značenia,
* zabezpečenie plnenia podmienok uložených orgánmi štátnej a verejnej správy pre oblasť ochrany životného prostredia,
* zhromaždenie, triedenie, preprava a zhodnotenie/zneškodnenie vzniknutého odpadu oprávnenou osobou
* zabezpečenie komunikácie s vlastníkom cudzieho zariadenia umiestneného v ochrannom pásme alebo v mieste výkopu napr oplotenie, parkovacie zariadenie, ohrada kontajneroviska, umelecké diela, lavičky, reklamné zariadenia, ...

**Doplňujúce a upresňujúce informácie k výkopom pri oprave porúch**

* priemerná hĺbka výkopu pri oprave porúch je 1200 – 2000 mm,
* orientačné rozmery výkopov sú 30 – 40 m2, fakturácia bude realizovaná podľa skutočnej plochy výkopu,
* výkopy budú realizované prevažne v zemine tr. 4,
* výkopy v asfaltovej ceste a chodníku sa zohľadňujú podľa konštrukcie komunikácie, betónový podklad chodníka je prevažne 100 mm, cesty 250 mm,
* rôzna hrúbka betónu a jeho následné rozbíjanie bude zohľadnené v cene za 1 m2, prevažne hr. 100 – 250 mm,
* hrúbka skladby chodníka je zohľadnená v cene za 1 m2, hrúbka podkladovej betónovej vrstvy prevažne 100 mm),
* skutočná hĺbka výkopu je rôzna podľa hĺbky uloženého HV potrubia, priemerná hĺbka výkopu je 1200 – 2000 mm,
* pred začiatkom výkopových prác zhotoviteľ vyhotoví fotodokumentáciu pôvodného stavu,
* pri oprave v dlažbe bude spätne použitá pôvodná dlažba; pri poškodení pôvodnej dlažby bude táto nahradená novou dlažbou,
* náklady na dokúpenie náhradnej dlažby znáša zhotoviteľ,
* náhradu dlažby v prípade že sa nedá kúpiť pôvodná schvaľuje zástupca objednávateľa po dohode s majiteľom resp. správcom pozemku alebo komunikácie,
* v položke uvedenie do pôvodného stavu sa rozumie nákup všetkého materiálu potrebného pre uvedenie do pôvodného stavu – všetok materiál je v réžii zhotoviteľa,
* odvoz a likvidácia vybúraných hmôt vrátane poplatku za uskladnenie je v réžii zhotoviteľa,
* vytýčenie inžinierskych sietí bude zabezpečené objednávateľom,
* nástup na zákazku je v prípade akútnej havárie do 3 hodín od vyzvania (uvedené v RZoD) – akútna havária je stav resp. taká porucha, kde nie je možné prevádzkovať rozvod,
* časový horizont odstránenia havarijného stavu bude závisieť od poškodenia technologického zariadenia,
* odstránením havarijných stavov na rozvodoch SCZT sa rozumejú opravy akútnych havárii s potrebou nástupu na výkon do troch hodín od výzvy objednávateľa na opravu porúch;  
  ak je ešte možné zariadenie prevádzkovať, tam je nástup na výkon po vzájomnej dohode spravidla v ranných hodinách,
* v jednotkových cenách sú zahrnuté všetky náklady súvisiace v výkopom a uvedením do pôvodného stavu,
* objednávateľovi pri plnení zmluvy nevyplývajú žiadne ďalšie finančné náklady súvisiace s realizáciou výkopu a uvedením terénu do pôvodného stavu,

**Príloha č. 2**

**Cenník**

|  |  |  |
| --- | --- | --- |
|  | **Výkopy na ploche podľa druhu povrchovej úpravy** | **€/m2 bez DPH** |
| 1 | Výkop v asfaltovej ceste a uvedenie do pôvodného stavu |  |
| 2 | Výkop v zeleni a uvedenie do pôvodného stavu |  |
| 3 | Výkop v asfaltovom chodníku a uvedenie do pôvodného stavu |  |
| 4 | Výkop v zámkovej dlažbe a uvedenie do pôvodného stavu |  |
| **Spolu** | | |

Príloha č. 3 – Podmienky bezpečného výkonu prác

**Podmienky bezpečného výkonu prác**

**Čl. I**

**Základné pojmy**

1. Na účely tejto prílohy sa Objednávateľom rozumie objednávateľ podľa zmluvy a Zhotoviteľom dodávateľ podľa zmluvy.

**Čl. II**

**Práva a povinnosti Objednávateľa**

1. Právo vykonávať kontrolu dodržiavania povinností, počas plnenia predmetu zmluvy, vyplývajúcich pre zhotoviteľa z podmienok prác, majú najmä, nie však výlučne nasledovní zamestnanci objednávateľa a ním poverené osoby:
   * 1. vedúci útvaru, ktorý zabezpečuje predmet zmluvy;
     2. zamestnanec útvaru poverený plnením predmetu zmluvy (koordinátor prác);
     3. špecialista BOZP / manažér oddelenia BOZP.
2. Objednávateľ na základe písomnej žiadosti zhotoviteľa povolí zhotoviteľovi vstup a určí všeobecné podmienky vstupu, resp. pohybu v priestoroch objednávateľa podľa predmetu zmluvy.
3. Objednávateľ vydá zhotoviteľovi pre jeho zamestnancov, resp. tretie osoby v zmysle tohto bodu povolenie pre vstup osôb, vjazd dopravných mechanizmov a donášku pracovných prostriedkov do priestorov objednávateľa. Po ukončení zmluvy v zmysle termínov uvedených v zmluve bude každé povolenie ukončené.
4. Objednávateľ určí podmienky zhotoviteľovi najneskôr pri odovzdaní a prevzatí pracoviska:
   * 1. pre vstup a pohyb osôb, vozidiel a mechanizmov v priestoroch objednávateľa,
     2. miesto a spôsob pripojenia na zdroj vody,
     3. miesto a spôsob pripojenia na zdroj el. energie,
     4. sociálne priestory,
     5. skladovacie priestory, miesto na skladovanie,
     6. podmienky používania hasiacich prístrojov, lekárničiek, spôsob poskytovania prvej pomoci.
5. Objednávateľ zabezpečí pre zhotoviteľa pred začatím prác vstupné oboznámenie, zamerané na:
   * 1. bezpečnosť a ochranu zdravia pri práci (právne a ostatné predpisy BOZP),
     2. ochranu pred požiarmi (právne a ostatné predpisy OPP),
     3. havarijný plán, traumatologický plán, postup pri vzniku pracovného úrazu, spôsob poskytovania prvej pomoci, opatrenia na vykonávanie záchranných prác,
     4. požiarne poplachové smernice – spôsob vyhlásenia požiarneho poplachu, spôsob evakuácie, zabezpečenie protipožiarnej bezpečnosti pri prácach so zvýšeným nebezpečenstvom vzniku požiaru, číslo ohlasovne požiaru, podmienky používania hasiacich prístrojov,
     5. zásady koordinácie vo vzťahu k činnosti, ktorá sa v priestoroch objednávateľa vykonáva (oboznámenie so zákazmi vstupu do iných priestorov spoločnosti, nebezpečnými priestormi, zvláštnym režimom a pod.),
     6. vyskytujúce sa nebezpečenstvá a ohrozenia a ich účinky na zdravie a ochrana pred nimi,
     7. ďalšie súvisiace interné predpisy objednávateľa.

**Čl. III**

**Zodpovednosť za odbornú a zdravotnú spôsobilosť**

Zhotoviteľ zodpovedá za odbornú spôsobilosť (kvalifikáciu) a zdravotnú spôsobilosť svojich zamestnancov (vrátane subdodávateľov), oboznamovanie s právnymi a ostatnými predpismi na zaistenie bezpečnosti a ochrany zdravia pri práci, za školenie o ochrane pred požiarmi a za inú odbornú spôsobilosť potrebnú pre výkon zmluvných činností v priestoroch objednávateľa podľa predmetu zmluvy a to podľa právnych predpisov a ostatných predpisov na zaistenie BOZP a to bez ohľadu na jeho právny vzťah k fyzickým osobám.

**Čl. IV**

**Zodpovednosti a povinnosti zhotoviteľa**

1. Zhotoviteľ je povinný zúčastniť sa pred začiatkom plnenia predmetu zmluvy na oboznámení BOZP a OPP vykonávaným objednávateľom, ktorého obsahom sú miestne podmienky v oblasti BOZP, OPP, predpisy prevádzkovateľa pre dané stavenisko/pracovisko, napr. miestne prevádzkové predpisy, bezpečnostné značenie, osobné ochranné pracovné prostriedky, traumatologický plán a lekárničky, evidencia úrazov a mimoriadnych udalostí, zákazy, nebezpečné priestory, zvláštny režim prác, plán BOZP, požiarne poplachové smernice, evakuačné plány, hasiace prístroje a pod.
2. Zhotoviteľ je povinný predložiť pred začiatkom prác na vstupnom oboznámení BOZP a OPP všetky povolenia, oprávnenia, osvedčenia, preukazy a doklady zamestnancov potrebné pre danú činnosť podľa zmluvy, resp. objednávky a dokladovať zdravotnú spôsobilosť zamestnancov vykonávajúcich práce dohodnuté podľa zmluvy, resp. objednávky.
3. Zhotoviteľ je povinný písomne dohodnúť spoluprácu zamestnávateľov podľa §18 zákona NR SR č. 124/2006 Z. z. o BOZP v znení neskorších predpisov, ktorí plnia predmet zmluvy resp. objednávky na spoločnom pracovisku tak, že môže byť ohrozená ich bezpečnosť alebo zdravie.
4. Povinnosti zhotoviteľa pri vybavovaní vstupu:
   * 1. písomne požiadať objednávateľa o povolenie vstupu pre všetkých zamestnancov zhotoviteľa vrátane subdodávateľov, ktorí budú vykonávať činnosti v zmysle zmluvy;
     2. prílohu k žiadosti bude tvoriť menný zoznam všetkých zamestnancov s uvedením čísla občianskeho preukazu a podpisom všetkých zamestnancov. Menný zoznam bude potvrdený zodpovedným vedúcim zamestnancom zhotoviteľa s konštatovaním, že všetci uvedení zamestnanci spĺňajú všetky kvalifikačné a zdravotné podmienky pre výkon zmluvných činností. V prípade zmien (zvýšenia počtu, výmena zamestnancov a pod.) je zhotoviteľ povinný menné zoznamy bezodkladne aktualizovať alebo doplniť;
     3. písomne predložiť objednávateľovi zoznam pracovných prostriedkov, náradia s uvedením výrobného čísla (podľa vlastníctva jednotlivých subdodávateľov); v prípade zmeny resp. doplnenia pracovných prostriedkov bezodkladne aktualizovať predložené zoznamy pracovných prostriedkov, náradia;
     4. písomne požiadať objednávateľa o povolenie vjazdu vozidiel s uvedením typu, EČV a účelu vjazdu vozidla (napr. dovoz materiálu, kontrolná činnosť a pod.).
5. Pre práce v priestoroch objednávateľa je zhotoviteľ povinný:
   * 1. preukázateľne upozorniť zodpovedného zástupcu objednávateľa na riziká vyplývajúce z činnosti, ktoré bude vykonávať v priestoroch a na pracoviskách a tieto majú vplyv na činnosť zamestnancov objednávateľa;
     2. dodržiavať právne predpisy a ostatné predpisy na zaistenie BOZP a OPP,
     3. dodržiavať usmernenia bezpečnostného technika a technika požiarnej ochrany;
     4. dodržiavať čistotu a poriadok na pracovisku a jeho okolí;
     5. dodržiavať zákaz fajčenia a používania otvoreného ohňa v priestoroch objednávateľa; fajčenie je povolené na vyhradených (označených) miestach na fajčenie;
     6. dodržiavať zákaz požívania alkoholických nápojov alebo omamných a psychotropných látok a zákaz pracovať pod ich vplyvom v priestoroch objednávateľa. Zástupca objednávateľa je oprávnený vykonať dychovú skúšku u zamestnanca zhotoviteľa preventívne alebo v prípade podozrenia, že tento zákaz je porušený. Zároveň platí zákaz prinášania alkoholických nápojov alebo omamných a psychotropných látok do priestorov a na staveniská/pracoviská objednávateľa;
     7. dodržiavať bezpečnosť premávky na vnútorných komunikáciách objednávateľa; parkovanie v areáli spoločnosti je povolené len na vyznačených miestach a parkoviskách;
     8. rešpektovať bezpečnostné značenia a bezpečnostné signalizačné zariadenia (akustické, optické) na pracovisku ako aj dopravné značenie v areáli;
     9. vybaviť svojich zamestnancov všetkými potrebnými osobnými ochrannými pracovnými prostriedkami (ďalej len „**OOPP**“) zodpovedajúcimi ich ohrozeniu pre výkon činnosti uvedenej v predmete zmluvy, ako aj na povinnosť ich používania (aj v prípade subdodávateľov a fyzickej osoby, ktorá je podnikateľom) a zabezpečí viditeľné označenie zamestnancov (vrátane fyzickej osoby, ktorá je podnikateľom) logom alebo názvom firmy;
     10. zabezpečiť označenie užívaných priestorov názvom firmy zhotoviteľa (vymedzených priestorov a pod.);
     11. zdržiavať sa iba na určenom pracovisku a pohybovať sa len v určených priestoroch (rozumie sa aj prístup na určené pracovisko), pre príchod na pracovisko a odchod z pracoviska používať stanovené prístupové komunikácie;
     12. používať výhradne miesta a spôsoby pripojenia el. energie, vody určené objednávateľom pri odovzdaní pracoviska;
     13. uskladňovať náradie, materiál a ostatné veci len na mieste, ktoré odsúhlasí objednávateľ pri odovzdaní pracoviska;
     14. zabezpečiť preukázateľné oboznámenie všetkých zamestnancov zhotoviteľa vrátane zamestnancov subdodávateľov zodpovednými zamestnancami zhotoviteľa, ktorí sa takéhoto oboznámenia preukázateľne u objednávateľa zúčastnili;
     15. zhotoviteľ je povinný dodržiavať smernice a pokyny objednávateľa pre oblasť ochrany jeho majetku.
6. Zhotoviteľ je povinný na preukázateľne prevzatom pracovisku dodržiavať predpisy BOZP (napr. zákon č. 124/2006 Z. z. o BOZP v znení neskorších predpisov) a ochrany pred požiarmi pri prácach, ktoré bude v zmysle zmluvy vykonávať, a v plnom rozsahu zodpovedá za oblasť BOZP a ochranu pred požiarmi.
7. Zhotoviteľ v plnom rozsahu zodpovedá za vytvorenie podmienok na zaistenie BOZP a OPP, zabezpečenie a vytvorenie pracoviska na bezpečný výkon práce za účelom plnenia zmluvy a dodržiavanie všeobecne záväzných právnych predpisov, ako aj technických noriem.
8. Zhotoviteľ je povinný v oblasti bezpečnosti práce a ochrany zdravia pri práci a ochrany pred požiarmi dodržiavať okrem zákonných ustanovení aj ustanovenia osobitných interných predpisov vydaných objednávateľom.
9. Vyčlenené priestory bude zhotoviteľ udržiavať na svoje náklady v súlade s bezpečnostnými, požiarnymi, technickými a hygienickými predpismi.
10. Zhotoviteľ musí zabezpečiť, aby všetky vlastné pracovné prostriedky (napr. nástroje, stroje, rebríky, , náradie atď.) boli v požadovanom technickom stave, riadne udržiavané, správne inštalované a certifikované, pokiaľ to vyžadujú osobitné predpisy (vrátane predpísaných odborných prehliadok, skúšok a kontrol). Pracovné prostriedky môžu obsluhovať len kvalifikované a skúsené osoby a ich obsluha musí byť vykonávaná v súlade s návodom od výrobcu. Je zakázané používať poškodené pracovné prostriedky, najmä ak sa poškodenie týka ochranných a bezpečnostných prvkov. Zo strany zhotoviteľa je zakázané používať pracovné prostriedky vo vlastníctve objednávateľa bez súhlasu príslušného zodpovedného zamestnanca objednávateľa.
11. Zhotoviteľ je povinný dodržiavať podmienky vykonávania činností spojených so zvýšeným nebezpečenstvom vzniku požiaru v zmysle vyhlášky Ministerstva vnútra SR č. 121/2002 Z. z. o požiarnej prevencii v znení neskorších predpisov, príslušných noriem a interných predpisov objednávateľa.
12. Ak zhotoviteľ spozoruje nebezpečie, ktoré by mohlo ohroziť zdravie alebo životy osôb, alebo spôsobiť prevádzkovú nehodu alebo poruchu technických zariadení, prípadne príznaky takéhoto nebezpečia, je povinný ihneď prerušiť prácu, oznámiť to neodkladne určenému zamestnancovi objednávateľa a podľa možnosti upozorniť všetky osoby, ktoré by mohli byť týmto nebezpečenstvom ohrozené. O prerušení prác musí byť vyhotovený písomný zápis.
13. Zhotoviteľ je plne zodpovedný za prípadné pracovné úrazy vlastných zamestnancov na  pracoviskách objednávateľa a za ich registráciu, evidenciu a je povinný plniť povinnosť podľa § 17 zákona č. 124/2006 Z. z. o bezpečnosti a ochrane zdravia pri práci v znení neskorších predpisov a vznik takejto udalosti oznámi bezodkladne aj objednávateľovi (špecialistovi BOZP/manažérovi BOZP), s cieľom zabezpečiť objektívne vyšetrovanie.
14. Zhotoviteľ je povinný ohlásiť objednávateľovi bez zbytočného odkladu (okamžite) vznik každej nebezpečnej a mimoriadnej udalosti (požiar, výbuch, nehodu, skoro nehodu a pod.), ktorá vznikne na pracovisku.
15. Zhotoviteľ je povinný nahlásiť v dostatočnom predstihu pred zahájením prác objednávateľovi plánovaný počet právnických alebo fyzických osôb s uvedením predpokladaného počtu zamestnancov na vykonávanie prác na  pracovisku (subdodávateľov), zároveň je povinný viesť evidenciu zamestnancov od ich nástupu do práce až do opustenia pracoviska.
16. Zhotoviteľ je povinný predložiť zodpovednému zástupcovi objednávateľa bez zbytočného odkladu po podpísaní zmluvy, najneskôr však do 3 dní pred začatím plnenia predmetu zmluvy, údaje (meno a priezvisko, resp. obchodný názov, adresa, resp. sídlo, predmet výkonu prác) o právnických a fyzických osobách na vykonávanie prác na pracovisku (podzhotoviteľov). V prípade zmeny uvedených údajov je zhotoviteľ povinný toto bezodkladne nahlásiť zodpovednému zástupcovi objednávateľa, ktorý zabezpečuje výkon predmetu zmluvy/objednávky.
17. Pre prípad úrazu je zhotoviteľ povinný na pracovisku zabezpečiť lekárničku s potrebnými prostriedkami prvej pomoci. Zároveň v každej skupine musí byť prítomný potrebný počet vyškolených zamestnancov na poskytovanie prvej pomoci.
18. Zhotoviteľ zodpovedá objednávateľovi za to, že všetci jeho subdodávatelia ako kooperujúce firmy sa budú riadiť ustanoveniami týchto Podmienok a budú dodržiavať všetky povinnosti dodávateľa.
19. Zhotoviteľ poskytne objednávateľovi vyplnený formulár „Zoznam nebezpečných látok Zhotoviteľ“ pre všetky nebezpečné chemické látky, ktoré bude skladovať a používať v priestoroch objednávateľa. Zhotoviteľ je povinný mu predložiť aj karty bezpečnostných údajov k uvedeným látkam na požiadanie objednávateľa.
20. Zhotoviteľ zabezpečí vypratanie pracoviska po ukončení plnenia predmetu zmluvy a uvedie pracovné miesto do pôvodného stavu tak, ako bolo pred začatím prác, alebo do stavu podľa dohody v prípade, že boli urobené zmeny.

**Čl. V**

**Porušenie povinností – sankcie**

* 1. V prípade zistenia porušenia povinností vyplývajúcich z týchto Podmienok, právnych predpisov a ostatných predpisov BOZP, OPP zodpovední zamestnanci objednávateľa neodkladne na túto skutočnosť upozornia zhotoviteľa a o zistenom porušení vyhotovia samostatný záznam (napr. Zápis z kontroly BOZP).
  2. Zhotoviteľ je povinný neodkladne nedostatky odstrániť. V prípade, že tak neurobí, sú zamestnanci objednávateľa oprávnení nariadiť prerušenie prác. Dôsledky a škody vyplývajúce z prerušenia prác znáša zhotoviteľ.
  3. Za každé jednotlivé porušenie povinností vyplývajúcich z jednotlivých článkov týchto Podmienok, právnych predpisov a ostatných predpisov BOZP, OPP a zmluvy má objednávateľ právo uplatniť a zhotoviteľpovinnosť zaplatiť zmluvnú pokutu vo výške do 2000 €. Zaplatením zmluvnej pokuty nie je dotknutý nárok objednávateľa na náhradu škody.
  4. Zamestnancovi zhotoviteľa, ktorý porušil povinnosti vyplývajúce z týchto Podmienok, právnych predpisov a ostatných predpisov BOZP, OPP a zmluvy opakovane, bude zakázaný vstup do priestorov objednávateľa.
  5. Okrem uplatňovania sankcií podľa zmluvy je zhotoviteľ povinný nahradiť všetky škody, ktoré spôsobil neplnením zmluvných povinností.
  6. Ak zamestnanec zhotoviteľa odcudzí majetok objednávateľa, bude mu trvale zakázaný vstup do priestorov objednávateľa a konkrétny prípad bude postúpený na prešetrenie policajnému orgánu. Tým nie je dotknutý nárok objednávateľa na náhradu škody.
  7. Postihy za požitie alkoholických nápojov a iných omamných a psychotropných látok pri vykonávaní predmetu zmluvy v priestoroch objednávateľa:
  8. pri požití alkoholických nápojov a iných omamných a psychotropných látok zamestnanca zhotoviteľa (jeho subdodávateľa) zakáže objednávateľ zamestnancovi zhotoviteľa (jeho subdodávateľa) vstup do priestorov objednávateľa, a zároveň bude uplatnená voči zhotoviteľovi zmluvná pokuta vo výške 500 €;
  9. v prípade odmietnutia zamestnanca zhotoviteľa (jeho subdodávateľa) podrobiť sa dychovej skúške alebo testu na kontrolu požitia alkoholu, omamných alebo psychotropných látok je objednávateľ oprávnený prerušiť práce, resp. zmluvné činnosti týkajúce sa zamestnanca zhotoviteľa (jeho subdodávateľa) do vyriešenia konkrétneho prípadu zodpovedným vedúcim zhotoviteľa. O takomto prerušení práce musí byť okamžite vyhotovený písomný záznam. Dôsledky a škody vyplývajúce z prerušenia prác znáša Zhotoviteľ;
  10. odmietnutie podrobiť sa dychovej skúške alebo testu za účelom zistenia požitia alkoholických nápojov a iných omamných a psychotropných látok sa považuje za pozitívnu skúšku.
  11. Nesprávne parkovanie, porušovanie dopravného značenia a nerešpektovanie zásad pohybu vozidiel v priestoroch objednávateľa zhotoviteľom, resp. zamestnancami zhotoviteľa (jeho subdodávateľa):

1. pri prvom priestupku zamestnanca zhotoviteľa (jeho subdodávateľa) nasleduje písomné upozornenie zhotoviteľa a objednávateľ môže požadovať od zhotoviteľa zaplatenie zmluvnej pokuty vo výške 33 €;
2. pri druhom priestupku môže objednávateľ uplatniť voči zhotoviteľovi zmluvnú pokutu vo výške 66 €;
3. pri treťom priestupku sa zníži počet povolených vstupov vozidiel zhotoviteľa, bude zakázaný vstup zamestnancovi zhotoviteľa (jeho subdodávateľa) do priestorov objednávateľa na dobu vykonávania prác a objednávateľ môže uplatniť voči zhotoviteľovi zmluvnú pokutu vo výške 166 €;
4. pri opakovaní priestupku tým istým vodičom (zamestnancom zhotoviteľa alebo jeho subdodávateľa) má tretí priestupok za následok trvalý zákaz vedenia motorového vozidla dotknutým vodičom v priestoroch objednávateľa.
   1. Pokiaľ zhotoviteľ neohlási po ukončení plnenia predmetu zmluvy ukončenie povolenia na vstupy do priestorov objednávateľa, považuje sa to za porušenie zmluvných podmienok a objednávateľ môže uplatniť voči zhotoviteľovi zmluvnú pokutu vo výške 33 € v každom jednotlivom prípade. V prípade zneužitia povolenia na vstup môže objednávateľ uplatniť voči zhotoviteľovi zmluvnú pokutu vo výške 166 € a požadovať náhradu škody spôsobenej objednávateľovi.

Príloha č. 4 - Zásady dodržiavania ochrany životného prostredia v podmienkach MHTH, a.s.

# Zásady ochrany životného prostredia

1. **Všeobecné ustanovenia**
   1. Zásady ochrany životného prostredia v podmienkach MH Teplárenský holding, a.s. (ďalej len „Zásady“) sú neoddeliteľnou súčasťou zmluvy/objednávky.
   2. Odchylné dojednania v zmluve majú prednosť pred znením Zásad.
   3. Uplatnením zmluvných pokút za nesplnenie povinností zhotoviteľa (zhotoviteľa)/nájomcu uvedených v Zásadách, nie je dotknuté právo objednávateľa/prenajímateľa na náhradu škody v celom rozsahu.
   4. Ustanovenia, uvedené v týchto Zásadách platia v rovnakom rozsahu aj pre všetkých subdodávateľov a zamestnancov subdodávateľov, ktorí majú uzavretú zmluvu s zhotoviteľom (zhotoviteľom) za účelom dodávky plnenia alebo jej časti.
   5. Zhotoviteľ (zhotoviteľ) sa zaväzuje dodržiavať pri príprave a realizácii predmetu zmluvy všetky právne predpisy vydané v oblasti ochrany životného prostredia.
   6. Nájomca sa zaväzuje dodržiavať pri realizácii predmetu zmluvy všetky právne predpisy vydané v oblasti ochrany životného prostredia.
2. **Zásady dodržiavania ochrany životného prostredia v podmienkach MH Teplárenský holding, a.s.**
   1. **Nakladanie s chemickými látkami a chemickými zmesami**
      1. Zhotoviteľ (zhotoviteľ)/nájomca je povinný používať chemické látky (CHL) a zmesi (CHZ) v zmysle zákona č. 67/2010 Z. z. o podmienkach uvedenia chemických látok a chemických zmesí na trh a o zmene a doplnení niektorých zákonov (chemický zákon) a nariadenia EÚ č. 1907/2006 o registrácii, hodnotení, autorizácii a obmedzovaní chemikálií (REACH), a nariadenia EÚ č. 1272/2008 o klasifikácii označovaní a balení látok a zmesí (CLP).
3. Zhotoviteľ (zhotoviteľ) je povinný v dostatočnom časovom predstihu pred začatím plnenia predmetu zmluvy/objednávky (min. 14 dní pred ich dodaním na pracovisko) predložiť oprávnenej osobe objednávateľa (špecialistovi životného prostredia) zoznam CHL a CHZ, ktoré bude pri svojej činnosti v priestoroch objednávateľa používať. K používaným nebezpečným CHL a CHZ je povinný predložiť Kartu bezpečnostných údajov (KBÚ) a na požiadanie pred-registračné, resp. registračné čísla CHL a CHZ v súlade s nariadením REACH. KBÚ musí byť v slovenskom jazyku.
4. Obaly všetkých CHL a CHZ používaných zhotoviteľom (zhotoviteľom) musia byť označené výstražnými symbolmi a popisnými štítkami v slovenskom jazyku v súlade s platnou legislatívou.
5. Ak zhotoviteľ (zhotoviteľ) používa iné CHL a CHZ ako bolo dohodnuté, alebo ich obaly nie sú označené výstražnými symbolmi a popisnými štítkami, má objednávateľ právo prerušiť alebo úplne pozastaviť zmluvné výkony zhotoviteľa (zhotoviteľa).
6. Zhotoviteľ je povinný v súvislosti s realizáciou zmluvných výkonov umožniť vykonať oprávnenej osobe objednávateľa (špecialistovi životného prostredia) kontrolu nakladania s CHL a CHZ za účelom preverenia správnosti používaných postupov. Porušenia povinnosti tohto ustanovenia zhotoviteľom bude považované za podstatné porušenie zmluvy s možnosťou okamžitého odstúpenia od zmluvy.
7. Nie je povolené zhotoviteľovi/nájomcovi vypúšťať CHL a CHZ do kanalizácie.
   * 1. Zhotoviteľ/nájomca je povinný pri svojej činnosti nakladať s látkami poškodzujúcimi ozónovú vrstvu v súlade so zákonom č. 321/2012 Z. z. o ochrane ozónovej vrstvy v platnom znení.
   1. **Zhromažďovanie odpadov a nakladanie s odpadmi**
      1. Nájomca je zodpovedný za všetky odpady, ktoré vzniknú v súvislosti s jeho činnosťou pri plnení predmetu zmluvy. Odpady, ktoré vznikli v súvislosti s jeho činnosťou, uloží iba v zmluvne určenom priestore (v prenajatom priestore alebo na prenajatom pozemku) a následne zneškodní alebo zhodnotí na vlastné náklady. Nie je povolené odpady vzniknuté činnosťou nájomcu ukladať na miesta, ktoré nie sú predmetom nájmu, alebo nie sú zmluvne určené na ukladanie odpadov (do kontajnerov, na miesta uloženia odpadov alebo voľne na pozemky vo vlastníctve MH Teplárenský holding, a.s.). Nájomca je povinný a zaväzuje sa nakladať s odpadmi v súlade so zákonom č. 79/2015 Z. z. o odpadoch v znení neskorších predpisov.
      2. Zhotoviteľ je povinný ukladať komunálny odpad (plastový, papierový a zmesový komunálny odpad), ktorý vznikne činnosťou jeho zamestnancov, do vlastných PVC vriec alebo iných vhodných nádob. Následne zozbieraný komunálny odpad uloží do kontajnerov, slúžiacich na ukladanie komunálneho a triedeného odpadu, ktoré sú umiestnené vo vstupnej časti areálov. Nie je povolené ukladať komunálny odpad, ktorý vznikol činnosťou zhotoviteľa, do veľkokapacitných kontajnerov alebo iných kontajnerov umiestnených v areáloch a priestoroch prevádzok, ktoré sú určené na zhromažďovanie iných druhov odpadov, ani ho voľne umiestňovať na pozemky vo vlastníctve MH Teplárenský holding, a.s.
      3. Zhotoviteľ je povinný a zaväzuje sa nakladať s odpadmi v súlade so zákonom č. 79/2015 Z. z. o odpadoch v znení neskorších predpisov:
8. predchádzať vzniku odpadov, obmedzovať ich tvorbu a vzniknuté odpady prednostne zhodnocovať,
9. pri výkone činnosti spojenej so vznikom odpadov sa riadiť pokynmi určenej kontaktnej osoby objednávateľa,
10. zhromažďovať odpady roztriedené podľa druhu odpadov a zabezpečiť ich pred znehodnotením, odcudzením alebo iným nežiaducim únikom, pričom priestory na zhromažďovanie odpadov určí zhotoviteľovi objednávateľ (zamestnanec objednávateľa zodpovedný za realizáciu diela v súčinnosti so špecialistom životného prostredia),
11. zhromažďovať oddelene nebezpečné odpady podľa ich druhov, označovať ich určeným spôsobom (názvom odpadu, grafickým symbolom nebezpečných vlastností a identifikačným listom odpadu), miesto zhromažďovania nebezpečných odpadov zaistiť pred únikom škodlivín do pôdy, vody, ovzdušia.
    * 1. V rámci ochrany ŽP je zhotoviteľ povinný predchádzať vzniku odpadov a s prípadnými odpadmi vznikajúcimi pri plnení tejto zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva (ďalej len „OH“) tak, aby bol naplnený jeho účel. Pred začatím vykonávania stavebných prác týkajúcich sa diela a za účelom plnenia povinností podľa tohto odseku je zhotoviteľ povinný navrhnúť systém na monitorovanie a evidenciu vzniku odpadov vznikajúceho pri vykonávaní diela vrátane odpadu z obalov (ďalej len „odpad“), zaškoliť zamestnancov o správnom postupe pri nakladaní s odpadmi a triedení odpadov za účelom minimalizácie vzniku odpadov a optimalizácie nakladania s odpadmi a zabezpečiť zhodnotenie a recykláciu stavebného odpadu a odpadu z demolácií (ďalej len „stavebný odpad“) prostredníctvom spoločnosti, ktorá je podľa zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov alebo rovnocennej právnej úpravy členského štátu a na základe príslušného súhlasu oprávnená vykonávať zhodnocovanie a recykláciu stavebného odpadu, a to preukázateľným uzatvorením zmluvného vzťahu s touto spoločnosťou o fyzickom nakladaní so vzniknutými stavebnými odpadmi s minimálnym rozsahom zmluvných podmienok upravujúcich:

a)  druhy stavebných odpadov, s ktorými bude nasledujúci držiteľ odpadu fyzicky nakladať,

b)  spôsob nakladania so stavebnými odpadmi u nasledujúceho držiteľa odpadu,

c)  plánovaný spôsob spracovania stavebných odpadov v prvom zariadení na spracovanie  
 odpadov, ak nejde o spracovateľa odpadu

d)  povinnosť byť držiteľom oprávnenia na nakladanie so stavebnými odpadmi platným počas   
 trvania zmluvného vzťahu.

Uvedené zhotoviteľ preukáže objednávateľovi pred začatím vykonávania stavebných prác týkajúcich sa diela. Zhotoviteľ je ďalej povinný písomne oznámiť objednávateľovi najneskôr sedem pracovných dní pred začatím demolačných prác spôsob selektívnej demolácie obsahujúci aj druh, kategóriu, predpokladané množstvo odpadu a plánovaný spôsob, ktorým bude odpad zhodnocovaný, a najneskôr v lehote 60 dní po ukončení demolačných prác vyhodnotenie selektívnej demolácie obsahujúce druh, kategóriu, množstvo odpadu a spôsob, ktorým bol odpad zhodnocovaný.

        Zhotoviteľ je povinný používať systém separovaného zberu odpadu na stavenisku podľa podkladovej dokumentácie (časť zhromažďovanie, odvoz a zhodnocovanie odpadu) a systém na monitorovanie a evidenciu vzniku odpadov. Ak pri plnení tejto zmluvy vznikne stavebný odpad, odpad z vecí, ktoré nie sú vo vlastníctve objednávateľa (najmä z vecí vnesených na pracovisko zhotoviteľom vrátane obalov), alebo komunálny odpad, zhotoviteľ je povinný plniť povinnosti držiteľa odpadu pre tieto odpady, pričom za plnenie týchto povinností zodpovedá v plnom rozsahu a výlučne zhotoviteľ; to sa netýka kovového šrotu, odpadu z káblov a odpadu z farebných kovov. So stavebnými odpadmi (okrem kovového šrotu, odpadu z káblov a odpadu z farebných kovov) je zhotoviteľ povinný nakladať tak, že ich zabezpečí pred nežiaducim únikom a zabezpečí ich odvoz na miesto zhodnotenia a zabezpečí ich zhodnotenie prostredníctvom oprávnenej spoločnosti. Najmenej 80 % množstva stavebného odpadu (najmä betón, železobetón, tehly, dlaždice, asfalty, zeminy, drevo a sklo) určeného vo výkaze výmer (okrem kovového šrotu, odpadu z káblov a odpadu z farebných kovov, nebezpečného odpadu, odpadu z izolačného materiálu a odpadu, ktorý vznikol pri výkopových prácach a zásypoch) musí byť zhodnotených recykláciou (najmä recykláciou alebo spätným získavaním ostatných anorganických materiálov oprávnenou spoločnosťou). Potvrdenie o príslušnom zhodnotení je zhotoviteľ povinný odovzdať   objednávateľovi (najmä vážne lístky) na preukázanie splnenia uvedených povinností. Inak sa za pôvodcu odpadu považuje objednávateľ, pričom pred vznikom tohto odpadu je zhotoviteľ povinný oznámiť objednávateľovi druh a predpokladané množstvo odpadu a s týmto odpadom nakladať podľa pokynov objednávateľa, najmä zabezpečiť ho pred znehodnotením, odcudzením alebo iným nežiaducim únikom, zhromaždiť odpad oddelene podľa druhov odpadov, kovový šrot, odpad z káblov a odpad z farebných kovov odovzdať objednávateľovi očistený od škodlivín a iných zložiek odpadu. Nebezpečné odpady odovzdať  objednávateľovi.

* + 1. Ak je súčasťou predmetu zmluvy/objednávky aj záväzok zhotoviteľa na zhodnotenie alebo zneškodnenie odpadov:

1. predloží zhotoviteľ v dostatočnom časovom predstihu pred začatím plnenia predmetu zmluvy/objednávky oprávnenej osobe objednávateľa (špecialistovi životného prostredia) kópiu vlastného oprávnenia na zhodnocovanie alebo zneškodňovanie odpadov, resp. kópiu oprávnenia organizácie, ktorá bude pre zhotoviteľa túto činnosť vykonávať. V prípade nakladania s nebezpečným odpadom a/alebo prepravy nebezpečného odpadu z MH Teplárenský holding, a.s. na miesto zhodnotenia, alebo zneškodnenia odpadu zhotoviteľa, tiež kópiu platného súhlasu na nakladanie a/alebo prepravu nebezpečného odpadu. zhotoviteľ v dostatočnom časovom predstihu pred ukončením platnosti oprávnení a/alebo súhlasov a/alebo rozhodnutí uvedených v tomto písmene predloží oprávnenej osobe objednávateľa (špecialistovi životného prostredia) kópie novo vydaných dokumentov od príslušných orgánov štátnej správy odpadového hospodárstva, a to počas celej doby platnosti zmluvného vzťahu.
2. vzniknutý odpad zneškodní zhotoviteľ v súlade so zákonom č. 79/2015 Z. z. o odpadoch v znení neskorších predpisov, na vlastné náklady. Za škody spôsobené manipuláciou so znečisťujúcimi látkami plne zodpovedá zhotoviteľ. V prípade vzniku odpadov (ostatných a nebezpečných) podľa vyhlášky č. 365/2015 Z. z. (katalóg odpadov), je zhotoviteľ povinný zabezpečiť prednostne ich zhodnotenie prostredníctvom osoby oprávnenej nakladať s odpadmi. V prípade, že nie je možné ich zhodnotenie, zabezpečí ich zneškodnenie v zmysle zákona č. 79/2015 Z. z. o odpadoch v znení neskorších predpisov. Doklady o zneškodnení odpadov (vážne lístky s uvedením ceny) odovzdá zhotoviteľ pri preberacom konaní zamestnancovi objednávateľa zodpovedného za realizáciu predmetu zmluvy.
3. v prípade, že realizácia diela prechádza z jedného kalendárneho roka do druhého, a v prípade vzniku ostatných a nebezpečných odpadov podľa vyhlášky č. 365/2015 Z. z. (katalóg odpadov), je zhotoviteľ povinný odovzdať doklady o odovzdaní odpadov (vážne lístky) zamestnancovi objednávateľa zodpovedného za realizáciu diela do 31.12. príslušného kalendárneho roka. Zvyšné doklady o zneškodnení odpadov odovzdá zodpovednému zamestnancovi objednávateľa pri preberacom konaní.
   * 1. Zhotoviteľ/nájomca je povinný v súvislosti s realizáciou zmluvných výkonov umožniť vykonať oprávnenej osobe objednávateľa/prenajímateľa (špecialistovi životného prostredia) kontrolu zhromažďovania a nakladania s odpadmi za účelom preverenia správnosti používaných postupov. Porušenia povinnosti tohto ustanovenia zhotoviteľom/ nájomcom bude považované za podstatné porušenie zmluvy s možnosťou okamžitého odstúpenia od zmluvy.
   1. **Nakladanie so znečisťujúcimi látkami**
      1. Zhotoviteľ/nájomca je povinný a zaväzuje sa nakladať so znečisťujúcimi látkami (ZL) v zmysle požiadaviek zákona č. 364/2004 Z. z. o vodách, v platnom znení tak, aby nedošlo k ohrozeniu a znečisteniu pôdy, vôd a úniku ZL do kanalizácie. Zároveň je povinný svoju činnosť vykonávať tak, aby preventívnymi opatreniami predchádzal úniku, mimoriadnemu zhoršeniu alebo ohrozeniu kvality vôd. V prípade, že dôjde činnosťou zhotoviteľa/nájomcu k znečisteniu pôdy, povrchových alebo podzemných vôd, nezabezpečených plôch, túto skutočnosť neodkladne ohlási špecialistovi životného prostredia objednávateľa/prenajímateľa a zhotoviteľ/nájomca, ktorý svojou činnosťou spôsobil únik ZL, je povinný vykonať nevyhnutné opatrenia na zamedzenie šírenia znečistenia a rizika kontaminácie zložiek životného prostredia.
      2. Zhotoviteľ/nájomca je povinný skladovať ZL v zabezpečených priestoroch, používané ZL je povinný ukladať do záchytných nádob a ukladať ich a manipulovať s nimi takým spôsobom, aby zabránil ich úniku.
      3. Zhotoviteľ/nájomca zabezpečí zachytenie prípadných únikov prevádzkových kvapalín z motorových vozidiel použitím sorpčných prostriedkov.
      4. Nájomca zodpovedá za kvalitu odpadových vôd vypúšťaných z prenajatých priestorov prípojkou vo vlastníctve MH Teplárenský holding, a.s do verejnej kanalizácie. Do kanalizácie možno vypúšťať len také odpadové vody, ktoré svojou kvalitou spĺňajú všetky ukazovatele určené vlastníkom a prevádzkovateľom lokálnej verejnej kanalizácie v jeho prevádzkovom poriadku.
   2. **Udržiavanie čistoty a poriadku na prenajatých pozemkoch**

Nájomca je povinný udržiavať na prenajatých pozemkoch čistotu a poriadok, v prípade trávnatých porastov zabezpečiť ich pravidelné kosenie a odstraňovať na prenajatých pozemkoch náletové dreviny.

1. **Zodpovednosť za sankcie uplatnené orgánom štátnej správy ochrany životného prostredia a náhrada škody**
   1. Zhotoviteľ/nájomca je povinný nahlasovať špecialistovi životného prostredia objednávateľa/prenajímateľa nedostatky a poruchy, ktoré by mohli ohroziť alebo priamo ohrozujú jednu alebo viac zložiek životného prostredia.
   2. V prípade vzniku ohrozenia životného prostredia zo strany zhotoviteľa /nájomcu, je zhotoviteľ/nájomca zodpovedný za odstránenie príčiny, následkov i za prípadnú finančnú náhradu škody v celom rozsahu do 15 dní od jej vyfakturovania objednávateľom/prenajímateľom.
   3. Ak v prípade zistenia poškodenia životného prostredia spôsobeného zhotoviteľom/nájomcom uplatní voči objednávateľovi/prenajímateľovi orgán štátnej správy ochrany životného prostredia sankcie, zhotoviteľ/nájomca sa zaväzuje tieto uhradiť v celom rozsahu do 15 dní od ich vyfakturovania objednávateľom.
   4. V prípade porušenia predpisov vzťahujúcich sa na ochranu životného prostredia v priestoroch objednávateľa/prenajímateľa, spôsobených zamestnancami zhotoviteľa/nájomcu, môže si objednávateľ/prenajímateľ uplatniť u zhotoviteľa/nájomcu zmluvnú pokutu vo výške 1 000 € za každé porušenie. Porušenie povinností tohto ustanovenia zhotoviteľom/nájomcom bude považované za podstatné porušenie zmluvy s možnosťou okamžitého odstúpenia od zmluvy.
   5. V prípade, že zhotoviteľ/nájomca spôsobí škodu na životnom prostredí, je povinný zabezpečiť jej odstránenie a uvedenie kontaminovaného priestoru/pozemku do uspokojivého stavu. V prípade, že tak nevykoná, zabezpečí odstránenie environmentálnej škody objednávateľ/prenajímateľ a  zhotoviteľ/nájomca je povinný uhradiť náklady spojené s jej odstránením. Zhotoviteľ/nájomca zodpovedá objednávateľovi za všetky škody spôsobené porušením akejkoľvek povinnosti na ochrany a tvorby ŽP vrátane. Za škodu sa považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku ochrany a tvorby ŽP vrátane nakladania s odpadmi, ak tieto povinnosti podľa tohto článku zaťažovali zhotoviteľa/nájomcu a nie objednávateľa, ktoré boli objednávateľovi uložené. Porušovanie pravidiel ochrany a tvorby ŽP vrátane nakladania s odpadmi zo strany zhotoviteľa/nájomcu oprávňuje objednávateľa bez ďalšieho kedykoľvek od Zmluvy odstúpiť.
2. **Oznamovanie havárií**

V prípade úniku znečisťujúcich látok alebo vzniku havárie, pri ktorom hrozí riziko poškodenia zložiek životného prostredia, je zhotoviteľ/nájomca povinný oznámiť udalosť určenej kontaktnej osobe objednávateľa (zamestnancovi objednávateľa zodpovedného za realizáciu diela) /prenajímateľa resp. špecialistovi životného prostredia príslušného závodu MHTH, a. s.

1. **Kontaktné údaje objednávateľa/prenajímateľa za oblasť ochrany životného prostredia**

* 1. Špecialista životného prostredia:

Mgr. Tomáš Hargaš

Tel.: +421 55 6192371

e-mail: [tomas.hargas@mhth.sk](mailto:tomas.hargas@mhth.sk)

Príloha č. 5 – Zoznam subdodávateľov

|  |  |  |  |  |  |
| --- | --- | --- | --- | --- | --- |
| Zoznam subdodávateľov podľa zákona o registri (v tejto prílohe ďalej len „**subdodávateľ**) | **Údaj o predpokladaných finančných plneniach v prospech subdodávateľa [€]** |  |  |  |  |
| **Označenie (zvyčajne obchodného) registra, v ktorom je subdodávateľ zapísaný, a číslo zápisu** |  |  |  |  |
| **IČO subdodávateľa** |  |  |  |  |
| **Sídlo alebo miesto podnikania subdodávateľa** |  |  |  |  |
| **Obchodné meno subdodávateľa** |  |  |  |  |